Vesti online / Vesti / Srbija / Ponikve postale civilni aerodrom\nŠutanovac i Marković su protokol potpisali na sred piste\nPotpisanim protokolom, kako je izjavio ministar Šutanovac, reguliše se proces "prevođenja" ovog objekta u civilno-vojni aerodrom, s idejom da se ubrzo, u skladu sa mogućnostima, koristi za potrebe civilnog stanovništva.\n"Ubeđeni smo da će na ovaj način Užice dobiti novu razvojnu šansu i, ukoliko se nađu sredstva i ovaj aerodrom osposobi za prijem civilnih aviona, ovaj grad će biti mnogo bliži svetu", rekao je Šutanovac.\nAerodrom Ponikve građen je u periodu od 1979. do 1983. godine, a tokom NATO bombardovanja 1999. na njega je palo oko 700 projektila.\nU narednih nekoliko godina, po rečima gradonačelnika Markovića, potrebno je uložiti oko pet miliona evra za čišćenje aerodroma od zaostalih ubojnih sredstava, i preuređenje piste novoj nameni. Na taj način bi se privukli strani investitori za ulaganja od oko 20 miliona evra, kako bi ova vazdušna luka bila osposobljena za civilni saobraćaj.\nMinistar Šutanovac je potvrdio da je prilikom NATO bombardovanja u podzemnim skloništima ostalo osam zatrpanih aviona sa opremom, čije "vađenje iziskuje veliko znanje i sredstva".


Odloženo usvajanje nove uredbe za organsku proizvodnju, a EK pokreće javno savetovanje - Eko proizvodnja | Agroklub.rs\nEvropska komisija je pokrenula javno savetovanje o svom budućem akcijskom planu za organsku poljoprivredu, ali i predložila da se odloži stupanje na snagu nove uredbe za ovu vrstu proizvodnje, i to za godinu dana, piše euractiv.\nUredba se odlaže na godinu dana\n"Organska poljoprivreda biće ključni saveznik u tranziciji koju vodimo prema održivijem prehrambenom sistemu i boljoj zaštiti naše bioraznovrsnosti", komentarisao je poverenik za poljoprivredu, Januš Vojčehovski, reagujući na ovu vest koju je pozdravio i Norbet Lins, predsednik Odbora za poljoprivredu u Evropskom parlamentu. Lins tvrdi da će ovo odlaganje dati poljoprivrednicima i nacionalnim vlastima više vremena da se prilagode.\nIstog su stava i u udruženja ekološke proizvodnje EU IFOAM, čiji je predsednik Jan Plage kazao da je novi Akcijski plan presudan da Evropu učini "zelenijom".\n"Potreban nam je ovakav konkretan korak kako bismo povećali potražnju i podigli svest o prednostima eko proizvodnje, što je ključni aspekt akcijskog plana", rekao je.\nEduardo Kuoko, direktor IFOAM-a, dodao je da je odlaganje novog propisa "mudra odluka" koja će državama članicama omogućiti da pravilno završe rad na zakonodavstvu.\nUredba Eko proizvodnja Evropska komisija Ekološka poljoprivreda Odlaganje


Poraz Slobode u Leskovcu – ZoomUe\nPoraz Slobode u Leskovcu\nby Ivan Jankovic · 11 новембра, 2021\nUŽICE – Vodeći tim Košarkaške lige Srbije, Sloboda, poražen je na gostovanju ekipi leskovačkog Zdravlja sa 78:75, u meču 8. kola prvenstva. Užičanima je ovo drugi poraz u sezoni, ali im on nije ugrozio čelnu poziciju na tabeli.\nU redovima Slobode Đorđe Dimitrijević imao je 21 poen i pet skokova, Nedeljko Prijović zabeležio je 16 poena i osam skokova, Aleksa Ilić 14 poena i pet uhvaćenih lopti, a Jan Novak 10 poena i pet dodavanja.\nU pobedničkoj ekipi 24 poena i pet skokova imao je Kornelijus Hadson, Svetozaru Stamenkoviću je sa 17 poena i devet skokova za malo izmakao dabl dabl učinak, dok je Stefan Đorđević uz pet uhvaćenih lopti ubacio 14 poena.\nSloboda će krajem sedmice u „Velikom parku“ dočekati zemunsku Mladost.\nTeško gostovanje (video)\nKreće aprilska serija utakmica (VIDEO)\nby Zoran Kanacki · Published 1 априла, 2021\nby Zoran Đurović · Published 29 септембра, 2020\nNext story Ugovori o samozapošljavanju za 40 lica u Prijepolju\nPrevious story Počeli radovi na rekonstrukciji pešačke staze kod Doma zdravlja (VIDEO)


4. septembra 2019. - Leutar.net\nVišković: Srpska bolji dio BiH, i to za dva koplja!\n4. septembra 2019. Leutar 0\nPredsjednik Vlade Republike Srpske Radovan Višković izjavio je danas u Bijeljini da je Srpska u odnosu na Federaciju BiH (FBiH) apsolutno bolji dio BiH, i to za dva koplja, te […]\nVeterani FK „Crvena zvezda“ i „Borac“ odigraće humanitarnu utakmicu u Banjaluci 12. septembra. Ideja je to Fondacije „Djeca nam se rađala“ koja za cilj ima podizanje svijesti o važnosti povećanja […]\nZlatno doba njihove slobode\nKomisije za očuvanje nacionalnih spomenika donijela je odluku o proglašenju sljedećih dobara nacionalnim spomenicima BiH: Pokretno dobro – zbirka filmova/negativa Ćirila Ćire Raiča, Grad Mostar; Graditeljska cjelina crkve Sv. Vasilija […]\nDanašnji Srbi su najveći neprijatelji srpstva\n4. septembra 2019. Leutar 2\nPriznanje Кosova, ili kako Vučić voli da kaže – „razgraničenje sa Prištinom“, biće finiš stogodišnje srpske samoubilačke politike. Prvo je jugoslovenstvo Кarađorđevića potisnulo srpstvo, potom Titov komunizam, a dokrajčiće ga […]


VIK PONOVO DODIJELIO TENDER BAKIROVOM ZETU: Bihexo dobio posao vrijedan 1,7 miliona KM a nisu ispunjavali uslove - Moja Hercegovina\nPočetna / VIK PONOVO DODIJELIO TENDER BAKIROVOM ZETU: Bihexo dobio posao vrijedan 1,7 miliona KM a nisu ispunjavali uslove\n4. Juna 2019. 13:33\nNa tender su se prijavile tri firme- VMS group iz Sarajeva, Vodoskok iz Tomislavgrada i Bihexo iz Sarajeva. Polovinom decembra Komisija za javne nabavke ViK-a donosi odluku da ponuda firme VMS group ne ispunjava zahtjeve iz tenderske dokumentacije.\nOd 2015. godine Bihexo je dobio dva okvirna sporazuma od ViK-a za nabavku „Materijala za priključke i PE cijevi“ ukupne vrijednosti oko 800 hiljada KM bez PDV-a. Okvirni sporazum potpisan 2016. godine, gdje je Bihexo također bio jedini ponuđač, vrijedi do polovine augusta ove godine.\nOznakeBakir Izetbegović Bihexo Elmedin Konaković nepotizam sukob interesa tender VIK


Srbija: LDP traži deklaraciju o EU\nLDP će zatražiti od Skupštine Srbije usvajanje deklaracije "Srbiji se žuri" kojom bi odbacila stavove političara na vlasti da ne treba žuriti u EU.\nLider LDP Čedomir Jovanović zatražio je sjednicu parlamenta na kojoj bi se raspravljalo o stavovima političara da ne treba da juri na putu ka EU i poručio da LDP svoju budućnost vidi u zajednici modernih evropskih država.\nLDP je deklaracijom "Srbiji se žuri", predložio parlamentu da utvrdi da je prioritet Srbije da kroz proces evropskih integracija osavremeni obrazovni sistem, podstanke slobodno tržište, konkurenciju i afirmiše naučni i tehnološki razvoj.\nJovanović je istakao da je stav predsjednika Srbije Tomislava Nikolića da Srbija neće juriti na putu ka Evropskoj uniji, a koji su podržali predstavnici vlasti, najneodgovorniji koji je čuo i da u njemu ne vidi nikakvu perspektivu ni za koga.\n"Stav da se Srbiji ne žuri je najneodgovorniji stav koji smo čuli od formiranja vladajuće koalicije od izbora u maju", rekao je Jovanović.


Federalni premijer razgovarao s britanskim ambasadorom\nPremijer Federacije BiH Nermin Nikšić i novoimenovani ambasador Velike Britanije u Bosni i Hercegovini Nigel Casey danas su razmijenili mišljenja o aktuelnoj situaciji u našoj zemlji.\nBritanski ambasador je ukazao na veliki značaj dobrog funkcioniranja Federacije BiH, čime se pokazuje kako i sredine s kompliciranim unutarnjim ustrojstvom mogu biti uspješne.\nUkazujući na činjenicu kako je Vlada FBiH u ovom mandatu naslijedila puno neriješenih problema, premijer Nikšić je iskazao njezinu odlučnost u traženju najboljih rješenja.\n- Ne želimo iskrivljavati realnost, već stvari nazivati pravim imenima, bez želje da ih ili uljepšavamo, ili predstavimo gorima nego što jesu - kazao je Nikšić. - Dok traži rješenja za velike socijalne probleme, Federalna vlada paralelno pokušava ubrzati ekonomske procese kroz otvaranje javnih radova i otklanjanje svih barijera za inozemne investicije.\nU dijelu razgovora posvećenom IPA fondovima, federalni premijer detaljnije je upoznao ambasadora Caseyja s razlozima zbog kojih Vlada Federacije BiH nije spremna pristati na njihovo korištenje pod novonastalim uvjetima.\n- Nemamo niša protiv toga da postojeći projekti ostanu, ali nećemo pristati na to da bilo ko na nezakonit način dovodi u pitanje nadležnosti državnih institucija. Ne želimo Bosnu i Hercegovinu posmatrati i prihvatiti kao prost zbir dvaju entiteta i tako doprinijeti razgradnji države - kazao je premijer Nikšić.


Francuski ministar: Moguća pojava međunarodne anarhije - 12.05.2019, Sputnik Srbija\nFrancuski ministar: Moguća pojava međunarodne anarhije\nMinistar spoljnih poslova Francuske Žan-Iv le Drijan smatra da pozivi na konfrontaciju država mogu dovesti do međunarodne anarhije. 12.05.2019, Sputnik Srbija\nvesti, svet, francuska, žan-iv le drijan\n09:34 12.05.2019 (Osveženo: 09:53 12.05.2019)\n© Sputnik / Kirill Kallinikov / Uđi u foto-galerijuMinistar spoljnih poslova Francuske Žan-Iv le Drijan\nMinistar spoljnih poslova Francuske Žan-Iv le Drijan smatra da pozivi na konfrontaciju država mogu dovesti do međunarodne anarhije.\n„Neki se zalažu da se odnosi između država više ne zasnivaju na saradnji nego na konfrontaciji sila. Rizikujemo da pređeno na neki oblik međunarodne anarhije“, rekao je ministar u opsežnom intervjuu listu „Parizijen“.\nLe Drijan je takođe u odnosima zemalja istakao još dva važna fenomena koji utiču na međunarodnu bezbednost.\n9 Maj 2019, 18:27\nOn je rekao da se „glavni principi i osnovi međunarodnog života trenutno rasparčavaju… ne poštuju se institucije, ugovori, ranija obećanja i granice“. On smatra da je za to kriv Donald Tramp, ali i da „Kina i Rusija takođe mogu da odigraju svoju ulogu u ovoj narušenoj ravnoteži“.\nFrancuski ministar je rekao i da se razvijaju oblici „hipernasilja, odnosno kontinuiranog terorizma“.\nOsim toga, Le Drijan je poželeo da sve strane poštuju Zajednički sveobuhvatni akcioni plan o iranskom nuklearnom programu, naglašavajući da „ovo se prvenstveno odnosi na Iran“, ali i „Sjedinjene Američke Države takođe imaju svoj deo odgovornosti“.


Završen sastanak: Vučić, Brnabić, Dačić i Irinej - BIGportal.ba\nMart 10, 2019 April 3, 2019 081\nZavršen sastanak predsjednika Srbije, premijerke i šefa diplomatije Ivice Dačića sa patrijarhom Irinejem i članovima Sinoda SPC, koji je počeo jutros.\nSastanku u Patrijaršiji prisustvovao je i generalni sekretar predsednika Republike Nikola Selaković.\nSastanak je održan nakon što su privremene prištinske vlasti usvojile platformu o pregovorima sa Beogradom.\nNakon što je usvojena platforma u Prištini, u Beogradu je u petak održana sednica Savet za nacionalnu bezbednost, a predsednik Vučić je reagujući platformu rekao da Srbija neće pristati na ultimatume, kao i da sadržaj platforme pokazuje da Priština nikad niej ni želela dijalog.\nPredsednik je rekao i da dijalog sa Prištinom može da se nastavi, ali na temelju neke pametnije platforme.\n“Od razgovora nikada nismo bežali, ali da nas ucenjujete i pravite budalama – taj film nećete gledati”, rekao je tada Vučić.\nPrištinska platforma podrazumeva izmedju ostalog uzajamno priznanje, specijalni sud pred kojim bi se sudilo Srbima koji su osumnjičeni za ratne zločine nad Albancima, garancija teritorijalnog integriteta Kosova u sadašnjim granicama, isplatu ratne otštete…\nSrušio se avion “boing 737 MAX”, u njemu je bilo 157 ljudi


Američki senatori: SAD će podržati dogovor koji postignu Priština i Beograd | EurActiv Srbija\nAmerički senatori: SAD će podržati dogovor koji postignu Priština i Beograd\nObjavljeno : 06.09.2019.\t Tweet\nAmerički senatori Ron Džonson i Kris Marfi izjavili su 6. septembra u Beogradu da SAD podržavaju dijalog Srbije i Kosova i da će podržati dogovor koji dve strane postignu. Srpski predsednik je posle razgovora sa senatorima rekao da Srbija ne može da prizna nezavisnost Kosova ako ne dođe do kompromisnog rešenja.\n"Amerika je ovde da vam bude prijatelj i obe nacije će imati veliku podršku u postizanju sporazuma", rekao je senator Ron Džonson na konferenciji za novinare posle sastanka sa predsednikom Srbije Aleksandorm Vučićem.\n"Verovatno neće biti svi jednako zadovoljni", rekao je Džonson.\nPredsednik Vučić izjavio je da Srbija ne može da prizna nezavisnost Kosova ako ne dođe do kompromisnog rešenja i dodao da pozicija zvaničnog Beograda po tom pitanju nije nimalo laka.\n"Naša pozicija nije nimalo laka... Albanci očekuju da dobiju potvrdu onoga što misle da su sasvim dobili. I ni na šta manje ne žele da pristanu jer ne žele da priznaju da im nikada neće biti konsolidovana država bez Srbije. Naravno da će najveći pritisak biti na Srbiju. Ali Srbija ne može da prizna nezavisnost ako ne dođe do kompromisnog rešenja. I nema tu filozofije velike. I može da nas muči ko god hoće", rekao je Vučić na konferenciji za novinare.\nNakon razgovora sa američkim senatorima, Vučić je ponovio da Srbija želi postizanje kompromisnog dogovora sa Prištinom ali da taj dogovor ne može da predstavlja ispunjenje ciljeva jedne strane u potpunosti a da srpska strana ne dobije ništa.\nPredsednik je rekao da bi trebalo omogućiti dogovor u kojem bi obe strane pođednako izgubile i pođednako dobile.\n"Oporavljanje odnosa Srba i Albanaca i postizanje trajnog mira između dva najveća naroda na Zapadnom Balkanu bilo bi od ogromne koristi, ne samo za ta dva naroda već i za sve ostale narode koji žive na ovom prostoru", rekao je Vučić.\nOn je rekao da je najveći deo razgovora sa senatorima protekao na temu Kosova i zahvalio gostima zbog toga što se trude da pronađu rešenje za nastavak dijaloga i što žele postizanje kompromisa Beograda i Prištine.\n"Interes Srbije je intenziviranje političkog dijaloga na visokom nivou", rekao je Vučić i dodao da su odnosi Srbije i SAD partnerski i sve bolji, ali da ima još prostora za dalje unapređenje.


Kriza u Belorusiji - EU traži nove izbore, Lukašenko pomoć Rusije | EurActiv Serbia\nEvropski lideri pokrenuli su proceduru za uvođenje sankcija zvaničncima odgovornim za represiju u Belorusiji, ali predsednik te zemlje Aleksandar Lukašenko, uprkos svakodnevnim masovnim protestima opozicije, odbija da podnese ostavku ili da ponovi osporene predsedničke izbora na kojima je 9. avgusta osvojio šesti uzastopni mandat. Rusija je obećala da će Lukašenku, ako bude potrebno, pružiti vojnu pomoć.\nFrancuski predsednik Emanuel Makron pozvao je Evropsku uniju da nastavi da se mobiliše na strani "stotina hiljada" ljudi koji demonstriraju u Belorusiji protiv Lukašenkovog režima.\n"Evropska unija treba da nastavi da se mobiliše na strani stotina hiljada Belorusa koji mirno demonstriraju tražeći poštovanje svojih prava, svoje slobode i svog suvereniteta", napisao je Makron u tviter poruci 16. avgusta.\nReagujući na zaoštravanje krize, šefovi diplomatija EU odobrili su sankcije protiv beloruskih zvaničnika povezanih sa represijom ili izbornom krađom. Ministar inostranih poslova Luksemburga Žan Aselborn izjavio je da su svi saglasni sa pokretanjem procedure uvođenja novih sankcija, prenele su agencije.\nLukašenko optužio Zapad i NATO za pritisak, traži pomoć Rusije\nLukašenko je optužio zapadne sile da gomilaju vojne jedinice i da su tenkovi i avioni NATO raspoređeni na svega 15 minuta od zapadnih granica Belorusije. "Jedinice NATO su na našim vratima. Litvanija, Letonija i Poljska, naša rodna Ukrajina nam naređuju da održimo izbore", rekao je Lukašenko, dodajući da će, u slučaju ponavljanja izbora, Belorusija "umreti kao država".\nLukašenko je rekao da mu je ruski predsednik Vladimir Putin u telefonskom razgovoru obećao da će Rusija, ako bude potrebno, pružiti vojnu pomoć. Kremlj je saopštio da je Rusija spremna da pomogne Belorusiji ako se nađe pod spoljnim pritiskom, u okviru Organizacije ugovora o kolektivnoj bezbednosti, vojnog saveza šest bivših sovjetskih republika.\nNATO je odbacio optužbe Lukašenka, navodeći da pomno prati situaciju u Belorusiji, ali da nema nikakvog gomilanja vojnih snaga duž zapadnih granica te zemlje. Ruski mediji preneli su da Belorusija od 17. do 20. avgusta planira da održi vojne vežbe nedaleko od granice sa Poljskom i Litvanijom.\nČeški premijer Andrej Babiš izjavio je da neko u ime Evrope mora da razgovara i sa ruskim predsednikom Vladimirom Putinom a da Evropa mora da deluje brzo i pruži podršku Belorusima kako se kod njih ne bi ponovilo nešto kao aneksija Krima ili sovjetska invazija na Čehoslovačku 1968. godine.\nBabiš je rekao da je o situaciji u Belorusiji već razgovarao sa nemačkom kancelarkom Angelom Merkel, francuskim predsednikom Emanuelom Makronom, mađarskim premijerom Viktorom Orbanom a razgovaraće i sa poljskim premijerom Mateušom Moravjeckim. On je ponudio da Višegradska četvorka u reakciji na zbivanja u Belorusiji odigra vodeću ulogu.\n"Zato što naše kolege na Zapadu to nisu proživele. Ne znaju šta je bila Plišana revolucija, šta je bila 1968. Mislim da moramo da podržimo Beloruse. Mi možemo da ih posavetujemo, ne da im dajemo savete da idu ka EU ili u NATO. Nek odluče sami ali neka to odluče na slobodnim izborima", rekao je češki premijer.\nAmerički državni sekretar Majk Pompeo izjavio je u Varšavi, poslednjoj stanici svoje evropske turneje, da predsednički izbori u Belorusiji nisu bili ni slobodni ni fer, i da je sa partnerima u Češkoj, Sloveniji, Austriji i Poljskoj razmatrao kako da se dođe do zajedničkog cilja - da beloruski narod bude slobodan.\n"U stalnom smo kontaktu sa evropskim partnerima. Bio sam u četiri prestonice i svaka želi da pomogne beloruskom narodu da bude slobodan. Ti ljudi žele pravo da izaberu svoje političare. Apelujemo na beloruske vlasti da započnu dijalog sa civilnim društvom", kazao je Pompeo na konferenciji za novinare sa šefom poljske diplomatije Jacekom Čaputovičom.\nČaputovič je naglasio posebno da Poljska kao sused poštuje suverenitet i nezavisnost Belorusije ali da bi logičan korak bio da se izbori ponove kada je već utvrđeno da su namešteni.\nNastavljeni protesti opozicije, Tihanovskaja spremna da vodi zemlju\nBeloruski demonstranti okupili su se i 17. avgusta pre podne na poziv opozicije ispred više fabrika i ispred sedišta javne televizije u Minsku. Demonstranti koji su nosili nekadašnju belo-crvenu zastavu Belorusije, okupili su se i ispred fabrike MZKT u koju je helikopterom stigao Lukašenko.\n"Odlazi", "Nećemo zaboraviti, nećemo oprostiti", uzvikivali su demonstranti ispred sedišta MZKT.\nLukašenko se sastao sa radnicima fabrike MZKT, pokušavajući da minimizira proteste i pruži uveravanja da fabrike rade i pored poziva na generalni štrajk. Predsednik Belorusije, koji je na vlasti 26 godina, ponovo je odbacio pozive na ostavku. "Nikada neću učiniti nešto pod pritiskom", poručio je on.\nLukašenko je 16. avgusta u nastojanju da demonstrira svoju moć ispred zgrade vlade organizovao skup na kojem se okupilo nekoliko desetina hiljada njegovih pristalica.\nIstovremeno, opozicija je u Minsku, na svega dva kilometra udaljenosti, održala jedan od najvećih protesta u istoriji zemlje kojem je prisustvovalo oko 200.000 ljudi. Demonstracije opozicije održane su i u brojnim drugim gradovima Belorusije.\nOpoziciona kandidatkinja na predsedničkim izborima u Belorusiji Svetlana Tihanovskaja izrazila je 17. avgusta spremnost da vodi zemlju.\n"Verovali ste u mene što mi je dalo snagu, danas se svakog minuta divim vašoj hrabrosti, vašoj samoorganizaciji i kako ste jaki i sjajni", rekla je Tihanovskaja u video poruci i dodala da želi da svi izađu iz tog "beskrajnog kruga" u kome se nalaze 26 godina, od kada je na vlast došao Aleksandar Lukašenko.\nTihanovskaja je ponovo osudila masovnu krađu na izborima 9. avgusta na kojima je, prema zvaničnim podacima, osvojila 10% glasova, a aktuelni šef države 80%. Ona je dva dana posle izbora pobegla u Litvaniju zbog pritisaka kojima je bila izložena.


Ostali sportovi - Streljaštvo: Pančevci u finalu Kup-a Srbije\nU Novom Sadu je proteklog vikenda održano 3.kolo Kup-a Streljačkog saveza Srbije u gađanju standardnim vazdušnim oružjem. To je bila prilika da i osam pančevačkih strelaca povećaju broj osvojenih bodova za finale Kup-a koje će biti održano u februaru 2011.godine.\nTašana Bogatinovski je sa 392 kruga osvojila četvrto mesto za juniorke i novih pet bodova, Gabriel Dautović sa 576 krugova jedan bod i Marija Bubalo sa 351 krugom osvojila je jedan bod za juniorke iz standardnog vazdušnog pištolja.\nDejan Pešić je otpucao 585 krugova, a ostale devojke: Bojana Gojković 385, Tijana Kolarik 384, Marija Bubalo 379, Marina Veljković 376 i Dajana Antonić 371 krug. Posle tri kola u finalu Kup-a SSS će biti četiri strelca u čak šest finalnih mečeva.\nDejan Pešić (10 bodova) je u finalu seniora, Gabriel Dautović (9 bodova) je u finalu juniora. Tašana Bogatinovski sa 15 bodova za juniorke i 9 bodova za seniorke će nastupiti u oba finala, kao i Tijana Kolarik sa 10 bodova za juniorke i 8 za seniorke.\nGroza u finalu\nZa finale Kup-a SSS se plasirao i naš sugrađanin Vasilije Groza koji puca za klub „Policajac“ (ranije za SD „Pančevo 1813“) iz standardnog vazdušnog pištolja sa 11 bodova za seniore, te se nadamo da će iskoristiti šansu za osvajanje jedne od medalja, kao što je uspeo prošlog vikenda u Kovilovu na Internacionalnom prvenstvu Beograda, na kojem je osvojio srebrnu medalju i novčanu nagradu u konkurenciji strelaca iz 15 zemalja.


Son zbog preloma ruke nekoliko nedelja van terena\nIzvor: RTS, 18.Feb.2020, 16:13\nFudbaler Tohenhema Hjeong Min Son zbog preloma ruke biće van terena nekoliko nedelja, saopštio je londonski klub. Korejski fudbaler će biti operisan ove nedelje, a potom će se znati kada bi mogao da se vrati na teren.\nHjeong Min Son povredio se u nedelju na meču protiv Aston Vile, kada je postigao pobedonosni gol u nadoknadi za 3:2, a Žoze Morinjo sigurno neće moći da računa na njega u narednih nekoliko nedelja.\nKorejski fudbaler će biti operisan ove nedelje, a potom će se znati kada bi mogao da se vrati na teren.\nOn će tako propustiti prvi meč osmine finala Lige...\nFudbaler Totenhema Hjeong-Min Son zbog preloma ruke biće van terena nekoliko nedelja, saopštio je londonski klub...Korejski fudbaler povredio se u nedelju na meču protiv Aston Vile kada je postigao pobedonosni gol u nadoknadi za 3:2, a biće operisan ove nedelje...On će tako propustiti prvi meč...


CEFL Online: Vukovi bez premca u Srbiji, Silverhouksi domaćini polufinala\nBeogradski Vukovi su ligaški deo CEFL sezone završili pobedom od 40:2 nad Vojvodama u meču koji je ujedno bio finale srpske Superlige, a radost je viđena i u Ljubljani gde su Silverhouksi savladali goste iz Budimpešte sa 26:10 i tako zauzeli drugo mesto na tabeli.\nStari/novi šampioni u domaćem takmičenju nisu imali previše milosti za najvećeg rivala, a u meču koji je između dve jake vremenske nepogode ipak održan na Adi sve je bilo rešeno već u prvom poluvremenu. Nakon dva poentiranja "čopora" u uvodnoj četvrtini, prošlogodišnji MVP Superlige Brendon Mekdauel postigao je tri tačdauna u drugoj deonici, a tih 34:0 bili su više nego jasna naznaka da trofej neće menjati vlasnika.\nVukovi su tako ponovo postali prvaci Superlige, a istovremeno je "čopor sa Ade" ligaški deo CEFL-a završio sa učinkom 6-0 i u polufinalu će kao branilac trofeja dočekati nove šampione Turske, Istanbul Kavalirse.\nDrugi polufinalni par činiće Silverhouksi iz Ljubljane i budimpeštanski Vukovi, koji su u poslednjem kolu poraženi u Sloveniji sa 26:10 pa su završili na trećem mestu tabele.\nGostima iz Mađarske je odgovarao i poraz od tri poena razlike, jer bi u tom slučaju ostali na drugoj poziciji zbog pobede nad slovenačkom ekipom od 17:13 u prvom međusobnom duelu. Ipak, Silverhouksi su dali sve od sebe da nadoknade taj deficit iz prvog meča, a kako su u toj nameri uspeli - ovi isti rivali će se u polufinalu CEFL lige sastati ponovo u Sloveniji.


Približavanje Pokrajinskog ombudsmana mladima\nPokrajinski zaštitnik građana – ombudsman je 11. i 15. oktobra 2018. godine održao sastanke u Zrenjaninu i Pančevu i tako završio prvi krug razgovora, planiranih za tekuću godinu, sa predstavnicima kancelarija za mlade, udruženja mladih i udruženja za mlade sa teritorije AP Vojvodine.\nTom prilikom Pokrajinski ombudsman se upoznao sa radom ovih udruženja i problemima sa kojima se mladi suočavaju, dok su učesniici sastanka imali priliku da se upoznaju sa ulogom i ovlašćenjima institucije Ombudsmana. Rezultat sastanaka pored identifikovanja međusobnih snaga jesu i predlozi moguće saradnje. Tako je na sastanku u Zrenjaninu sa predsednicom unije parlamenata svih srednjih škola u Zrenjaninu dogovoreno da će Pokrajinski ombudsman članovima parlamenata održati čas o ljudskim pravima, dok je na sastanku u Pančevu ukazano na problem netransparetnosti konkursa za izbor koordinatora kancelarije za mlade, kao i nepostojanje lokalnog akcionog plana za mlade u Pančevu. Takođe ukazano je i na nedostatak prostora i materijalnih sredstava za rad udruženja, pa samim tim i motivisanosti za učestvovanje u donošenju lokalnih odluka u oblasti unapređenja položaja mladih.\nSastancima su, pored zamenikaPokrajinskog zaštitnika građana – obmudsmana za prava deteta Milana Dakića i saradnica, prisustvovali predstavnici sledećih udruženja mladih i udruženja za mlade: Rotaract club Zrenjanin, Udruženje građana „Zdrav život“ Zrenjanin, predstavnici unije parlamenata svih srednjih škola u Zrenjaninu, Kreativni kulturni klub Starčevo, Odred izviđača „Nadel“ Starčevo, Ženska mirovna grupa – Pančevo, Kretivni omladinski centar Pančeva za borbu protiv side „Kompas“, Udruženje „Na pola puta“ Pančevo, Pokret Gorana i centar volontera Pančevo, Dom omladine Pančevo, Asocijacija za mlade Pančevo, Udruženje „Connecting“ Pančevo, Centar za edukaciju i lični razvoj „Psihogeneza“, kao i predstavnici Kancelarije za mlade Zrenjanin, pomoćnik gradonačelnika Grada Zrenjanina za sport, omladinu i turizam Simo Salapura, poslanik Skupštine AP Vojvodine Marko Šijan, predstavnik Saveta za mlade Grada Zrenjanina, član Gradskog veća Pančeva zadužen za kulturu i omladinu Nemanja Rotar i Biljana Mioč ispred Gradske uprave Pančeva.\nombudsmanapv Predavanje Mendi Mening (@MandyRheaWrites ), nastavnice iz SAD, u Velikoj skupštinskoj sali u zgradi Županije u Som… https://t.co/KRyU2wZPae\nombudsmanapv 15. maj - Međunarodni dan porodice #porodica https://t.co/UP3YtVRZst https://t.co/bqjkYpRbcw


Rim “blokira” završetak istočnomediteranskog gasovoda\nBy Nefeli Tzanetakou / Објављено на: May 9, 2019\nItalija neće dozvoliti dalji napredak istočnomediteranskog gasovoda (East Med) od strane italijanskog Edisona i grčke DEPA u južnoj Italiji, kao što je predviđeno prvobitnim dizajnom, rekao je italijanski premijer Giuseppe Conte.\nPrema novinskoj agenciji Reuters, naftovod Posejdon, koji je obezbedio tranzitnu dozvolu od Grčke do Otranta i poslednji je deo gasovoda EastMed, koji će – kada počne komercijalna eksploatacija – transportovati prirodni gas sa istoka Mediteranskog bazena za Italiju, neće proći kroz južnu Italiju.\n“Italijanska vlada trenutno nije zainteresovana za izgradnju poslednjeg dela gasovoda Posejdon kako je planirano”, rekao je Giuseppe Conte.\nPre dve godine, DEPA i Edison su potpisali sporazum o saradnji sa ruskim Gazpromom o otvaranju južne tranzitne trase gasa ka zapadnoj Evropi.\nSAD vrše snažan pritisak na zemlje članice EU, zahtevajući da osiguraju alternativne izvore opskrbe gasom kako bi ograničili ulogu Rusije.\nMeđutim, italijanski premijer je rekao da bi se moglo naći rešenje, zahvaljujući Trans jadranskom gasovodu (TAP), za koji se očekuje da će uskoro biti završen i koji je izgrađen za transport gasa iz Azerbejdžana u južnu Italiju.\nNaftovod TAP mnogi vide kao način da se smanji zavisnost Evrope od ruskog gasa.\n“To bi moglo imati dinamičan rast, i povezivanje gasovoda sa Italijom”, rekao je italijanski premijer.\nPokret “Pet zvezda”, koji je dio vladajuće koalicije s desničarskom Severnom ligom, objavio je da želi postepeno zabraniti korištenje fosilnih goriva do 2050. godine i okrenuti se razvoju obnovljivih izvora energije./ibna


20 godina sa Vama-Syngenta | VICTORIA LOGISTIC\n20 godina sa Vama-Syngenta\nStručna podrška: Stručna podrška: Syngenta tim, Syngenta doo Beograd\nVaši uspesi kroz godine pokazuju da je kompanija Syngenta opravdala Vaše poverenje, ali ništa od toga ne bi postojalo da nije Vas, i zato Vam VELIKO HVALA za poverenje koje nam ukazujete kroz sezone!\nSvima koji to žele na raspolaganju su kvalitetni i visoko rodni hibridi kukuruza, suncokreta, pšenice, ječma, uljane repice i povrća. Naša sredstva za zaštitu bilja su proizvodi visoke tehnologije i visoke efikasnosti, pri čemu u isto vreme zadovoljavaju i najstrožije standarde u oblasti zaštite zdravlja ljudi i životne sredine.\nNe postoje proizvodi za manje ili više značajna tržišta, jer je svaka karika u lancu bitna.\nSvedoci smo da se zakonska regulativa u oblasti sredstava za zaštitu bilja u EU stalno menja, pre svega zbog podizanja standarda koje proizvodi ove namene treba da ispune.\nSredstva za zaštitu bilja su hemikalije koje su danas pod najvećom pažnjom stručnjaka iz raznih oblasti, a sve u cilju proizvodnje zdrave, ali i bezbedne hrane.\nIstraživanja u ovoj oblasti su najveći “potrošaci novca” u svakoj kompaniji koja se ozbiljno bavi ovim poslom i koja ima nameru da bude jedan od lidera na tržištu. Pored toga, standardi koji se tiču zaštite ljudi koji rade u proizvodnji, prometu i primeni sredstava za zaštitu bilja su na daleko višem nivou nego pre nekoliko godina.\nZakonska regulativa u Srbiji se menja usaglašavajući se sa evropskim standardima, što nas, zahvaljujući već proverenim preparatima za zaštitu bilja, preporučuje kao pouzdane partnere uzgajivačima voća, povrća, vinove loze, krompira i mnogih ratarskih useva.\nSvesni smo da se svet ne može promeniti preko noći, ali imamo dovoljno snage, motiva i znanja da otvorimo nove horizonte u ovoj oblasti i da izgradimo direktno partnerstvo sa proizvođačima hrane.\nBudućnost zaštite bilja leži u interakciji između otpornih sorata i hibrida biljaka, visokog potencijala prinosa i kvaliteta i specifičnih proizvoda visoke tehnologije za njihovu zaštitu od prouzrokovača bolesti, štetočina i korova.\nMi smo tu da ovu viziju zajedno ostvarujemo sa našim proizvođačima hrane u ovoj fabrici pod otvorenim nebom.\n• Jedinstvena i široka paleta proizvoda\n• Globalni lider u proizvodnji sredstava za zaštitu bilja\n• Proizvodnja visoko kvalitetnog semena\n• Lider u istraživanjima\n• Preko 5.000 naučnika širom sveta je zaposleno na istraživačkim projektima\n• Globalna pokrivenost kvalitetnim kadrovima\n• Preko 28.000 zaposlenih u preko 90 zemalja sveta\n• Intenzivne investicije u službi odgovorne poljoprivrede i očuvanju naše planete


March 2021 – Dobrodošli na zvanican sajt\nArchive: 'Mar 2021' :\nJEDANAESTA POBEDA ZVEZDE\nU okviru 14. kola Super B lige naše rukometašice su u gradskom derbiju pobedile ekipu ORК Beograda na Banjici rezultatom 30:25 (15:8). Crveno-bele su se odmah na početku meča rezultatski odvojile od protivnika. Zvezda je tokom cele utakmice kontrolisala rezultat i održavala stečenu prednost do kraja. Crvena zvezda se ovom pobedom odvojila od najbližih pratilaca […]\nPosted by Ivan on Sunday, March 28th, 2021 at 10:32 am in Crvena Zvezda\nCRVENO-BELE STALE U PROKUPLJU\nRukometašice Crvene zvezde poražene su u Prokuplju od ekipe Topličanina u okviru 13. kola Super B lige rezultatom 32:27 (20:10). Nije uspela Crvena zvezda da ostvari 11. trijumf, loš početak meča koštao je rezultata. Probale su crveno-bele u drugom poluvremenu da sustignu razliku, ali je domaćin do kraja utakmice kontrolisao rezultat i nije dozvolio nikakvo […]\nPosted by Ivan on Sunday, March 14th, 2021 at 10:21 am in Crvena Zvezda\nZVEZDA SE REVANŠIRALA PANČEVU – DESETA POBEDA U ŠAMPIONATU\nU okviru 12. kola Super B lige naše rukometašice savladale su Pančevo na Banjici rezultatom 29:27 (13:12). U prvom delu utakmice rezultat je bio neizvestan, ali u nastavku meča Crveno-bele su odličnom odbranom uspele da neutrališu najboljeg strelca lige i najbolju igračicu gostiju i zasluženo dođu do svoje desete pobede u prvenstvu. U nedelju, u […]\nPosted by Ivan on Wednesday, March 10th, 2021 at 10:07 am in Crvena Zvezda\nPREKINUTA SERIJA CRVENO-BELIH DEVOJAKA\nRukometašice Crvene zvezde poražene su u zaostaloj utakmici 8. kola Super B lige na Banjici od ekipe Beograda rezultatom 25:28 (13:12). Nažalost, nisu uspele crveno-bele da savladaju rivala u gradskom derbiju i odlepe se bodovno posle kompletnog prvog dela sezone. U finišu, više koncentracije imale su igračice Beograda i upisale deveti trijumf, što je uz […]\nPosted by Ivan on Sunday, March 7th, 2021 at 10:59 am in Crvena Zvezda\nDEVETA POBEDA U NIZU\nU okviru 11. kola Super B lige Crveno-bele rukometašice savladale su ekipu Srema rezultatom 31:34 (14:16) u hali „Pinki“ u Sremskoj Mitrovici. Prvo poluvreme bilo je rezultatski veoma neizvesno, ali je Zvezda dobrom igrom u nastavku meča kontrolisala razliku i zasluženo došla do devete pobede u nizu. Crvenu zvezdu u nedelju očekuje zaostala utakmica 8. […]\nPosted by Ivan on Tuesday, March 2nd, 2021 at 10:43 am in Crvena Zvezda


Spektakl: di-džej Žeks i dronovi – Beogradski sajam\nKompanije PR-DC predstavlja fantastične patente o kojima bruji i svetska javnost, a di-džej Žeks se upravo na Sajmu tehnike vraća za pult, garantujući dobru zabavu i muziku.\nU periodu od 24. do 27. maja, tokom 64. Međunarodnog sajma tehnike, pod sloganom “Inovacije pred vašim očima”, posetiocima iz Srbije i regiona predstaviće se i PINKOV ISTRAŽIVAČKO-RAZVOJNI CENTAR (PR-DC). Osim što će zainteresovani moći da se upoznaju sa patentima na kojima radi tim inženjera u ovoj kompaniji, posetioce očekuje i nastup Željka Mitrovića, odnosno di-džej Žeksa, na Afterwork matineu na štandu Pinkovog istraživačko-razvojnog centra u hali 3 Beogradskog sajma. Sve se događa u utorak 24. maja od 17 časova.\nPosle gotovo tri godine pauze, di-džej Žeks se vraća za pult i obećava kvalitetnu muziku i dobru zabavu za sve posetioce PR-DC-jevog štanda i Sajma tehnike. Kako bi doživljaj bio potpun, di-džej Žeksa će pratiti i plesačice, te će ovaj performans sasvim sigurno izazvati pažnju posetilaca Sajma tehnike.\nPored nastupa di-džej Žeksa, posetioci Sajma tehnike će na PR-DC-jevom štandu moći da vide patente koji su zaintrigirali i svetsku javnost. Nakon najvećih svetskih događaja posvećenih inovacijama i tehnologijama, na kojima je PRDC izlagao, poput EXPO 2020 u Dubaiju i UMEX 2022 u Abu Dabiju, kompanija će posetiocima sajma iz Srbije i regiona predstaviti IKA seriju dronova, koja obuhvata dronove IKA-50, IKA-20, IKA-MINI i IKA-01, karting sa mlaznicama, leteći automobil (eng. flying car), ali i simulator leta.\nJavnost u Srbiji će po prvi put uživo moći da vidi kako izgledaju patenti PR-DC-ja i da se uveri zbog čega su izazvali veliko interesovanje na inostranim sajmovima i zbog čega je kompanija PR-DC otpočela masovnu proizvodnju dronova za svetsko tržište.\nSve ono na čemu radi tim inženjera u kompaniji PR-DC je potpuno u skladu sa sloganom Sajma tehnike „Inovacije pred vašim očima“ – jer je ova kompanija, iako postoji tek dve godine, upravo sinonim za inovacije.\nPR-DC je, zajedno sa Željkom Mitrovićem, uspeo da pozicionira Srbiju visoko na svetskoj mapi kada je reč o novim tehnologijama. Zbog toga će štand kompanije PRDC na Sajmu tehnike, na kojem će posetioci moći da se upoznaju sa svim patentima, i vide leteći automobil po prvi put uživo, sigurno biti sjajno mesto za okupljanje zainteresovanih.\nKad se tome doda uživanje koje sledi u Afterwork matineu i nastup di-džej Žeksa, u utorak 24. maja od 17 časova, u hali 3 Beogradskog sajma, jasno je da se radi o događanju koje se jednostavno ne sme propustiti.\nBeogradski sajam2022-05-22T13:34:01+02:0022.05.2022.|Sajam tehnike|


Miloš Stanić, Marko Tašković\nJojić je u Siriju otišao iz Ukrajine, verovatno preko firme "Vagner", koja ratovanje plaća 5.000 dolara mesečno\nNakon završenog ratovanja u Ukrajini, Saša Jojić se direktno otisnuo u Siriju, gde je učestvovao u borbama protiv islamista kod Palmire. Najverovatnije je otišao preko privatne agencije za vrbovanje plaćenika "Vagner", koju vodi 46-godišnji bivši profesionalni ruski vojnik Dmitrij Utkin. Utkin je radeći za drugu kompaniju, 2013. godine organizovao Slovenski korpus, plaćeničku jedinicu koja je poslata da se bori na strani sirijskog predsednika Bašara el Asada. Njemu je u vrbovanju boraca za Siriju tada pomagao Srbin iz Bosne D. S., njegov stari prijatelj sa bojišta. Odlasci Slovena u Siriju preko "Vagnera" nastavljeni su svih ovih godina.\nJojić iz navijačkih dana\nBorcima Slovenskog korpusa organizatori odlaska plaćaju 5.000 dolara mesečno, a u slučaju pogibije, porodici se isplaćuje skoro 50.000 dolara. Svaki borac potpisuje ugovor sa firmom "Vagner". Poznavaoci pravnih prilika u Rusiji kažu da ti ugovori nisu pravno valjani, ali da se plaćenici odlučuju za tu firmu zbog njene reputacije.\nIako ne postoje precizni podaci o tome koliko Srba trenutno učestvuje u oružanim sukobima širom sveta, njihov broj je, prema rečima naših izvora, od nekoliko desetina do nekoliko stotina.\nPredrag Petrović, izvršni direktor Beogradskog centra za bezbednosnu politiku, kaže za "Blic" da je od 2014. godine, kada je u krivični zakonik uvedeno delo učestvovanje u ratu ili oružanom sukobu u stranoj državi, procesuirano 20 ljudi koji su se vratili u Srbiju.\nPripadnici Srpskog husarskog puka u Ukrajini\nSrbi, prema njegovim rečima, ratuju u Ukrajini, ali i u Siriji, a to su sada uglavnom mladi ljudi koji ne vide perspektivu kod kuće.\n- Istraživanja su pokazala da oni odlaze zbog loše situacije u Srbiji, a puni su energije. Ostaje im ili da odu da se bore ili da se učlane u neke političke partije i bave se politikom pošto ne mogu do posla - kaže Petrović.\nPrema procenama, gornja granica broja Srba koji su ratovali u Ukrajini u isto vreme je 70, dok je taj broj u Siriji manji ako se ne računaju oni koji su otišli da se bore na strani islamista, od kojih su neki otišli sa svojim porodicama.\n- Dobar broj ljudi koji su se borili u Ukrajini prvo su bili u Rusiji na radu, a onda im se ukazala prilika da se bore u Donjeckoj i Luganskoj republici - kaže Petrović.\nS druge strane, ni Ministarstvo spoljnih poslova Srbije, kao ni naša konzularna predstavništva u zemljama u kojima se ratuje nemaju informacije o srpskim borcima na bilo kojoj od zaraćenih strana jer se oni nikada ne javljaju našim diplomatama.\nNajpoznatiji Srbin koji je učestvovao na stranim ratištima jeste bivši novinar i voditelj TV „Pink“ Radomir Počuča, koji se pre tri godine u Ukrajini javno hvalio fotografijama u vojničkoj unifomi, sa sve srpskom zastavom i oružjem, a borio se na strani Rusa. Na sličan način otkriven je identitet još jednog srpskog “dobrovoljca” u Siriji B. K., koji se prošle godine takođe hvalio slikama sa ratišta.\nRatovi u Ukrajini i Siriji nisu prvi u kojima Srbi učestvuju, bilo kao profesionalci koji rade za novac bilo kao dobrovoljci. Veterani ratova devedesetih odlazili su i u Afriku, gde su se borili u lokalnim konfliktima. U tim ratovima postojale su čuvene "legije belaca" sastavljene od stranih boraca. Srbi su preko velikih kompanija odlazili ranije u Irak i u Avganistan, gde su navodno radili poslove obezbeđenja.\nKrivični zakonik prepoznaje dve vrste dela u vezi s ratovanjem u stranoj državi. Kažnjavaju se organizatori odlaska ratnika, odnosno oni koji ljude vrbuju, i to sa dve do 12 godina zatvora, dok se pojedinci koji odu u bilo koju stranu zemlju da bi učestvovali u ratu kažnjavaju zatvorom od jedne do pet godina.


VOKALNA RADIONICA DUHOVNE MUZIKE IVANA MUDIJA\nOd mise Pape Marčela do Džona Taverena\nPrezentacija vokalne radionice duhovne muzike koju je vodio kompozitor i dirigent Ivan Mudi „Od mise Pape Marčela do Džona Taverena“ održana je u svečanoj sali gimnazije „Jovan Jovanović Zmaj“, pred puno posetilaca i u sjajnoj atmosferi. U događaju je učestvovao akademski kamerni hor, a na programu su bila dela Palestrina, Tavenera, Zesa, Adamisa i Perta.\nOvo je bila radionica sa studentima, horskim pevačima, tridesetak njih ukupno, koja je imala glavnu muzičku ideju da se izvede Palestrinina Misa pape Marčela, centralno delo koje je spaslo polifoniju i, na neki način, vokalnu muziku 16. veka, a koja nikad nije izvedena u Novom Sadu. Drugi deo koncerta je takođe praksa koja se više na Zapadu, nego kod nas uspostavila, a to je renesansna, stara muzika, u kombinaciji sa novom, pa su posetioci čuli četiri kompozicije pravoslavnih savremenih autora.\nKompozitor i dirigent Ivan Mudi je rođen u Londonu 1964. godine. Studirao je muziku i teologiju na univerzitetima u Londonu (osvojivši nagradu Rojal Holovaj 1984. za svoju kompoziciju Tri poeme Ane Ahmatove), Joensu i Jorku (gde je stekao doktorsku diplomu), gde su mu predavali Brian Denis, Sir Džon Tavener iVilijam Bruks. Živi u Estorilu, Portugal, sa suprugom, pevačicom Suzanom Deniz Mudi i njihovo troje dece, Sebastijanom, Sofijom i Barbarom. Istočno liturgijsko pojanje je imalo dubok uticaj na njegovu muziku, kao i duhovnost i liturgije Pravoslavne crkve. Njegova muzika se izvodi i emituje širom Evrope, u Japanu, SAD-u i Južnoj Americi.


Sarajevo – Humanost bez granica\nHome»Aktivni građani»Sarajevo – Humanost bez granica\nBy Media & Reform centar 22/11/2018 Nema komentara3 Mins Read\n„Humanost nema granica – Debata o sprovođenju volonterskih politika na nivou Evrope u budućnosti“; foto: BRAVO - Bosnian Representative Association for Valuable Opportunities\nUnapređenje volonterizma u uslovima migrantske krize tema je oko koje su se protekle nedelje u Sarajevu okupili mladi iz 10 evropskih zemalja. Kako danas žive migranti na putu do željenog odredišta, sa kojim se problemima najčešće susreću, kako ih prihvata lokalno stanovništvo – neka su od pitanja kojima su se bavili učesnici sastanka, a iz prve ruke slušali su i iskustva migranata iz prihvatnih centara.\nUčesnici su prvo posetili Crveni krst u Sarajevu, gde su se upoznali sa volonterima koji su im predstavili oblasti u kojima rade i na koji način pomažu lokalnoj zajednici. Druga poseta bila je rezervisana za prihvatilište za migrante.\nMarija Dimić na konferenciji; foto: BRAVO – Bosnian Representative Association for Valuable Opportunities\n„Najjači utisak na mene ostavila je poseta delu grada u kome su stacionirani migranti. Reč je o mestu gde migranti dolaze svakog dana iz prihvatnih centara kako bi dobili obroke koje za njih prave volonteri iz različitih zemalja. Većinom su uplašeni ili nezainteresovani da pričaju o tome kroz šta prolaze, jer smatraju da više niko nema sluha za njihove probleme. Ipak, uspeli smo da razgovaramo sa starijim čovekom iz Irana, koji je svoj put okarakterisao kao lakši jer je pešaka išao samo kroz Srbiju i Bosnu do granice sa Hrvatskom, koju nije uspeo da pređe. Ovo je bila prilika da srušim svoje predrasude i shvatim da osim Sirije postoji mnogo zemalja u kojima se živi na rubu egzistencije. Shvatila sam da se, koliko god teška bila ruta kojom prolaze, rađe odlučuju da pešače danima bez hrane i skloništa jer znaju da su makar pokušali“, priča Marija Dimić iz Media i reform centra Niš, jedne od partnerskih organizacija učesnika u projektu SolidAlCiti.\nNa kraju dana održana je konferencija „Humanost nema granica – Debata o sprovođenju volonterskih politika na nivou Evrope u budućnosti“. Konferenciji su prisustvovali svi predstavnici partnerskih organizacija, migranti, volonteri, kao i predstavnici lokalnih organizacija. Tema je bila migrantska kriza i razmena iskustava kako volontera, tako i organizacija koje rade sa njima u Bosni i Hercegovini.\n„Od predstavnika civilnog sektora bilo je zanimljivo čuti koliko se hiljada obroka svakodnevno pripremi za migrante, koliko je teško doći do finansijskih sredstava da bi im obezbedili prihvatilišta i osnovne uslove za život. Takođe, pričali su nam o rastućem problemu trgovine ljudima i razvijenoj mreži na prostorima Albanije, Srbije i Bosne i Hercegovine“, kaže Marija i dodaje da je naročito zanimljivo bilo čuti volontere i izbeglice iz Sirije i Irana koji su podelili svoje iskustvo.\nUčesnici konferencije sa migrantima; foto: BRAVO – Bosnian Representative Association for Valuable Opportunities\n„Volonterka iz Holandije pričala nam je kako je ostavila sve da bi bila na migrantskoj ruti i makar malo doprinela poboljšanju uslova u kojima žive. Prvo je bila u Grčkoj i Jordanu, odakle zbog rata neko vreme nije mogla da napusti zemlju, a trenutno je stacionirana u Sarajevu, gde u malom kombiju priprema hranu, a zatim je distribuira izbeglicama. Mladić iz Sirije, koji je odlučio da život započne u Srbiji, govorio nam je koliko je teško integrisati se u društvo, napustiti zemlju i započeti život u drugačijoj sredini, kulturi i tamo gde vladaju oprečna mišljenja o migrantima. Ipak, rekao nam je da se nakon sedam godina provedenih u našoj zemlji konačno oseća kao građanin Srbije“.\nPored zvaničnog dela, učesnici su bili u prilici da obiđu Sarajevo i vide brojne znamenitosti grada na raskršću tri religije, jezika i kulture.\nSastanak u Sarajevu održan je u okviru projekta SolidAlCiti – Evropa za građane i građanke, na kome Media i reform centar Niš učestvuje sa drugim partnerskim organizacijama iz Evrope.\nSusret sa drugim zemljama menja pogled mladih na svet Atina iz ugla evropskih aktivista Open Fest 2017. Kako se boriti protiv lažnih vesti?\nBRAVO - Bosnian Representative Association for Valuable Opportunities konferencija „Humanost nema granica – Debata o sprovođenju volonterskih politika na nivou Evrope u budućnosti“ Marija Dimić Media i reform centar Niš sarajevo SolidAlCiti – Evropa za građane i građanke


DIGITALIZACIJA DRŽAVNE REVIZORSKE INSTITUCIJE (DRI)\n21 nov Aktuelne teme, Aktuelne vesti\nU okviru projekta „Platforma za odgovorno upravljanje javnim finansijama“ Državna revizorska institucija (DRI) će od januara 2022. godine početi da koristi sistem za automatizovano digitalno sprovođenje i praćenje postupaka trošenja novca budžetskih korisnika.\nSistem za automatizovano digitalno sprovođenje i praćenje postupka revizije (AMS) će unaprediti kvalitet, olakšati i ubrzati postupak revizija od početka do kraja. To je softver koji će omogućiti kvalitetniji i efikasniji rad DRI. Uvođenjem AMS sistema, DRI će biti prvi među državnim organima u Republici Srbiji koji će digitalizovati svoje postupke.\n„AMS će omogućiti standardizovan revizijski postupak, revizori će koristiti jedinstvene obrasce, a pregled svake revizije biće jasniji. Pristup informacijama tekućih i ranijih revizija biće jednostavan, efikasan i brz, a sistem će obezbediti poverljivost, integritet, dostupnost informacija, kao i kontrolu rada svakog pojedinca u svakoj fazi sprovođenja revizije“, navode iz Državne revizorske institucije.\nNa listu rezultata koji se očekuju DRI stavlja i olakšano planiranje revizije, stvaranje baze subjekata po sektorima, baze preporuka, prijava, efekata revizije, kao i elektronsko upravljanje dokumentima.\nStoga će novi sistem za upravljanje revizijom, prema rečima naših sagovornika, omogućiti bolji nadzor nad trošenjem javnih sredstava u Republici Srbiji koji će biti usklađen sa najvišim međunarodnim standardima. To bi u praksi trebalo da rezultira time da se poveća obuhvat i kvalitet revizije, davanje preporuka subjektima, a postupanje subjekata po preporukama i povećanja uticaja eksterne revizije doprineće transparentnosti i stabilnosti celokupnog sistema javnih finansija na svim nivoima.\n„Na taj način doprineće da budžetski korisnici odgovornije i transparentnije koriste javna sredstva, kako bi građani koji izdvajaju novac za poreze zauzvrat dobili kvalitetne i pravovremene javne usluge“, naglašavaju iz DRI.\nS tim ciljem, DRI će u narednom petogodišnjem periodu nastojati da poveća broj revizora i subjekata revizije, ali i da pripremi priručnik za merenje uticaja revizorskih preporuka na upravljanje javnim sredstvima.\nPrimena AMS–a, kako dodaju iz DRI, doprineće jačanju mehanizama kontrole trošenja javnih sredstava kod više od 11.000 korisnika budžeta koji predstavljaju potencijalne subjekte DRI, što znači da se očekuje da ovaj sistem doprinese odgovornijem upravljanju javnim sredstvima.\nInače, direktor DRI Duško Pejović je na nedavnoj konferenciji rekao da se na ovaj način jača mehanizam kontrole trošenja državnog novca, što je i osnovna funkcija ove institucije.\n„Cilj uvođenja ovog sistema je unapređenje kvaliteta postupaka revizije, kao i njihovo ubrzanje. U toku je završna faza u izradi softvera koja se sprovodi kroz obuku revizora i finalno testiranje i uređivanje sistema“, rekao je Pejović.\nPodsetimo, u toku je završna faza u izradi softvera koja se sprovodi kroz obuku revizora i finalno testiranje i uređivanje sistema. Državni revizori će u narednom periodu moći da vide koje su funkcionalnosti sistema, da steknu osnove rada na njemu i da daju svoje komentare i sugestije.


Da li je dozvoljena upotreba lijekova i sredstava za higijenu koji sadrže alkohol? - AKOS\nHome > Duhovnost > Islamske teme > Da li je dozvoljena upotreba lijekova i sredstava za higijenu koji sadrže alkohol?\nDa li je dozvoljena upotreba lijekova i sredstava za higijenu koji sadrže alkohol?\nPitanje: Znam da je pijenje alkoholnih pića haram u islamu. Kakav je propis o upotrebi alkohola u sljedećim kategorijama: utrljavanje na ranu, kolonjska voda ili parfem koji sadrži alkohol, pasta za zube koja sadrži alkohol, korištenje sapuna ili bilo kakvog sredstva za čišćenje koje sadrži alkohol?\nOdgovor: Dr. Muzammil H. Siddiqi, bivši predsjednik ISNA-e, odgovara na ovo pitanje:\nIrak: Parlament zabranio alkohol u zemlji\nKako spriječiti trošenje socijalne pomoći na alkohol i kocku\nLondonska berza pokreće islamski berzanski indeks


::: ekapija - ERSTE GRUPA: Prvi koraci na putu ka oporavku evrozone :::\nERSTE GRUPA: Prvi koraci na putu ka oporavku evrozone Utorak, 17. 04. 2012.|13:44 | Izvor: eKapija Centralne zemlje evrozone trebalo bi uskoro da budu u stanju da naprave prve korake na putu ka oporavku, prognozirao je danas Istraživački tim "Erste grupe".\n- Okruženje u pogledu rizika značajno se poboljšalo u prvom kvartalu 2012. Mada su počeli da se pojavljuju znakovi ekonomske stabilizacije u evrozoni, upozorenje još ne povlačimo. Kriza duga je i dalje problem - ocenio je direktor Istraživačkog tima u "Erste grupi" Fric Mostbok.\nOn je dodao da u uslovima krize duga ostaju niski prinosi na referentne obveznice, a i dalje su atraktivne akcije svetskih kompanija i zlato.\n- Strategija koju i dalje preporučujemo je selektivno investiranje. Generalno, postoje mogućnosti na nekim berzama (SAD, CIE, delimično zemlje grupe BRIC) i u određenim klasama sektora i sredstava kao što je zlato - naveo je Mostbok.\nKriza duga će, pre svega ostalog, i dalje dugo opterećivati Evropu. Nakon blage recesije u evrozoni, rast bi trebalo ponovo da postane pozitivan u 2013.\nDok se u evrozoni se javljaju prvi oprezni znakovi stabilizacije, u SAD se privreda i dalje oporavlja. Svetlija perspektiva rasta u SAD ukazuje i na jači američki dolar tokom godine, navela je u saopštenju "Erste grupa" . Dokumenti sa sličnom temom\nDobitak "Erste Grupe" 500 mil EUR\nErste grupa očekuje rast BDP-a Srbije od 0,5% u 2013.\nProizvodnja vozila u centralnoj i istočnoj Evropi atraktivna investicija\n"Alpine" odlazi iz istočne Evrope


Na koji način tehnologija može pomoći samcima da pronađu pravog partnera | Luftika\nSve je više onih koji su prešli 30. godinu života, a i dalje su solo. Razlozi za samovanje mogu biti različiti, ali mnogo je veći procenat onih koji nisu uspeli da pronađu pravu osobu za sebe, nego onih koji zaista ne žele ozbiljnu vezu.\nTakođe, materijalno obezbeđene žene menjaju tradicionalna očekivanja, s obzirom da im finansijska situiranost olakšava samostalnu egzistenciju i nezavisnost.\nSve smo više zaokupljenji poslom, i sve je manje i vremena, a i energije za druženja i gradjenje dubljih poznanstava i veza.\nUpoznavanje preko specijalizovanih portala još uvek predstavlja neku vrstu tabua za ljude sa naših prostora, iako se i u tom smislu situacija postepeno otvara.\nRezultat svega toga je da sve više u našem okruženju srećemo normalne, obrazovane, uspešne i stabilne žene i muškarce koji su i dalje sami.\nDa li tehnologija može da da rešenje?\nU ovom trenutku, MarriageIn je možda jedini portal u Srbiji koji je usmeren na ozbiljnu vezu i brak, a namenjen osobama sa visokim obrazovanjem koje imaju profesionalnu karijeru.\nSve više ga koriste i osobe koje nikad ranije nisu koristile dating sajtove.\nTime se u značajnoj meri ruše tabui, jer, kao što smo i naveli, u Srbiji je upoznavanje preko specijalizovanih portala i društvenih mreža i dalje tabu tema, pogotovo za obrazovaniju populaciju.\nSituacija na tržišu se donekle iskristalisala, u smislu da je upotreba specijalizovanih portala u porastu, ali i dalje se radi o sajtovima usmerenim na kratkoročne “kombinacije” gde i u Srbiji dominiraju globalni portali kao što su Tinder, Badoo ili OkCupid.\nAko izuzmemo MarriageIn, većina domaćih portala drži gotovo beznačajan udeo dejting tržišta u Srbiji, što je i razumljivo zbog zastarele tehnologije na kojoj su izgradjeni, ali još i bitnije, zbog nedovoljno profesionalne kontrole baze korisnika gde je počeo da dominira prostakluk i pristojna populacija tu nije imala šta da traži.\nJednim delom, tome je doprinela i situacija da su na našim prostorima bili prisutni dating portali usmereni na kratkoročne veze i “kombinacije”, gde se išlo na što širu populaciju čime se izgubio kvalitet korisnika i pristojnost.\nVećina onih koji su obrazovaniji i pristojniji nisu ni pomišljali da koriste takve portale, dok oni koji su ih ipak koristili neko vreme, iz te pristojnije populacije, vremenom su se povukli.\nMarriageIn je tu izuzetak. Ova platforma ima ambiciju da takvu percepciju dejting sajtova promeni i da online upoznavanje postane sve više društveno prihvatljivo i u Srbiji, kao što je to svugde u svetu, naročito u državama kao što su SAD, Rusija, Nemačka, Kina i Indija.\nKako funkcioniše MarriageIn\nSistem pretrage profila korisnika na MarriageIn-u omogućava pretragu po više od 50 kriterijuma koji sadrže fotografije i sve relevantne informacije, fizičke karakteristike, obrazovanje i profesiju, ali i lične stavove i pogled na svet, koje bi mogle zanimati potencijalnog partnera.\nZbog ovako precizne pretrage, i uz vodjenje računa o balansu (približno jednakom broju) muškaraca i žena na ovoj platformi, MarriageIn ima izuzetno visok procenat uspešnosti za pronalaženje adekvatnih partnera.\nPrema podacima objavljenim u časopisu „Proceedings“, američke Nacionalne akademije za nauku, procenat brakova sklopljenih između parova koji su se upoznali online u SAD-u je 35%.\nSve u svemu, možemo da zaključimo da će zbog sve bržeg načina života i zauzetosti poslom da raste značaj dejting sajtova.\nOnline upoznavanje postaje sve više društveno prihvatljivo, a ima i sve više uspešnih priča onih kojima je tehologija pomogla u pronalaženju životnih saputnika.\n4 tajne o vezi i braku koje ne bi trebalo da zna ni vaša najbolja drugarica\noznakebrak gde upoznati decka gde upoznati decka u novom sadu gde upoznati devojku gde upoznati devojku u novom sadu ljubavna veza ljubavne veze sajt za upoznavanje sajtovi za upoznavanje novi sad upoznavanje preko fejsbuka upoznavanje preko Interneta veza preko drustvene mreze\nOtišao u šetnju posle svađe sa ženom. Trebalo mu je 400 kilometara da razbistri glavu\nTinejdžerku (17) ošišali na ćelavo i izlomili joj rebra zbog zabavljanja sa Srbinom


Za sada bez izbora u Srbiji - 18.10.2015, Sputnik Srbija\nPremijer Srbije izjavio je večeras da je odlučio da u Srbiji neće biti održani vanredni parlamentarni izbori. 18.10.2015, Sputnik Srbija\npolitika, vesti, srbija, aleksandar vučić, evropska unija (eu), vlada srbije\n21:46 18.10.2015 (Osveženo: 11:26 19.10.2015)\nPremijer Srbije izjavio je večeras da je odlučio da u Srbiji neće biti održani vanredni parlamentarni izbori.\n„Moja odluka je da ne idemo na izbore“, izjavio je Vučić.\nOn je gostujući na TV Pink rekao da je dobro da nemamo izbore još najmanje šest meseci jer bi to bilo neodgovorno.\n„Da li će ih biti za šest, osam, ili deset meseci, ne znam, ali u narednih tri, četiri, pet, neće ih biti“, rekao je Vučić.\n„Moj posao je da donosim odluke u interesu građana“, rekao je premijer.\nPlatforma za poglavlje 35 će biti povoljnija\nVučić je rekao da veruje da će platforma za pregovaračko poglavlje 35, koje se bavi pitanjem Kosova i Metohije, biti povoljnija za Srbiju i drugačija nego što je nacrt koji se pojavio u javnosti, kao i da amandmana koji su predložile Nemačka, Velika Britanija i Hrvatska — neće ni biti.\n„Moje pitanje je šta je što možemo da promenimo. Verujem da amandmana neće ni biti i da će nešto drugačiji i povoljniji biti predlozi iz platforme za pregovaračko poglavlje 35“, rekao je Vučić.\nOn je naglasio da Srbija treba da ostane na evropskom putu, jer tako postaje jača.\n„Moj posao je da isplatim svakog meseca plate i penzije za 2,5 miliona ljudi, koje nijednog meseca ne smeju da kasne, a mora da ih bude za sledeći mesec. Čak 60 odsto robe mi izvozimo u EU, šta ako se odreknemo onih kojima izvozimo toliki procenat naših roba, uključujući i region u koji izvozimo još 13 odsto“, rekao je Vučić odgovarajući na pitanje da li posle svih dešavanja politika i EU i Kosovo može da opstane.\nNe mogu da se saglasim sa Kostićem\nVučić je, komentarišući izjavu predsednika SANU Vladimira Kostića o Kosovu, da je naše da se borimo za svoju zemlju, državu i narod.\n„Pitanje je da li ćemo imati rasplet kakav mi želimo, ali ne želimo da unapred prihvatimo ono što je najlošija varijanta za nas… Borićemo se mirnim demokratskim sredstvima, pameću i političkom i diplomatskom snagom“, rekao je Vučić.\nKaže i da poznaje Kostića, te da su razgovarali, ali da ništa ne može loše da mu odgovori.\n„Ne mogu da se saglasim sa njegovom izjavom i on ima pravo na stav i mišljenje. Ali video sam i šta kaže Kostreš i ovaj član Pajtićeve vlade i Mićunović o neuspešnom projektu Republike Srpske, potpredsednik SPS da ćemo da kupujemo Kosovo… Loše je vreme za takve izjave, pogotovo u trenucima kada pokušavamo da odgovorimo države da ne glasaju za ulazak Kosova u Unesko“, poručio je on.\nNa pitanje koliko se konsultuje sa pripadnicima elite o tako važnim pitanjima kakvo je Kosovo, premijer je zapitao ko je to elita.\nKako je rekao Emir Kusturica je elita, i predsednik SANU je elita, ali to svakako nije Borislav Stefanović, a u svim pitanjima u vezi s Kosovom, dodao je, ponašali smo se odgovorno i altruistički i „borimo se za svoju zemlju na svakome mestu, nekada i lično rizikujući“.\nTo je objasnio činjenicom da je više puta čuo od raznih diplomatskih predstavnika da ako nešto ne prihvati da mu je gotova karijera ali da ga to ne zanima.\n„Donosim odluke u skladu sa našim interesima i mogućnostima“, dodao je i naveo da se mora voditi računa da se treba isplatiti plate i penzije za dva i po miliona građana i stvore uslovi za sve druge koji razvijaju i rade svoj posao.\nNa pitanje da li mu je neko rekao da moramo da priznamo nezavisno Kosovo, premijer je odrečno odgovorio i podvukao da se sa njim na taj način ne razgovara.\nDa se desilo da nam je neko to predložio, primetio je, mi bismo mu se zahvalili i rekli da se sa tim ne slažemo.\nPovećanja plata prvo prosveti i zdravstvu\nPlate će prvo biti povećane prosveti i zdravstvu, poručio je večeras srpski premijer i dodao da će se boriti i za plate za vojsku i policiju, ali i za penzije.\n„Hoću da penzioneri osete povećanje. Ako nekome povećate penziju za 300, 400, 500, 700 dinara ili 1.000, to jeste malo ali će videti, cene ne rastu, da je inflacija na najnižem nivou… To znači da troškovi života stoje na istom“, rekao je Vučić.\nKaže da će o povećanju plata i penzija biti reči sa MMF-om tokom ovog meseca, a da bi povećanja mogla da počnu od januara naredne godine.\n„Moja namera je da vojne penzionere obeštećujemo za ono što se (Dragan) Šutanovac pravio pametan, pa im oduzeo“, kazao je Vučić.\nGovoreći o javnom dugu Srbije, Vučić je rekao da će ići najviše do 78 odsto BDP, ali je i poručio da će 2017. početi da se smanjuje, da će fiskalni deficit biti u ovoj godini tri odsto na nivou države.


Beba, čija je majka preminula, nema koronu - 29.07.2020, Sputnik Srbija\nBeba, čija je majka preminula, nema koronu\nTek rođena beba, čija je majka najverovatnije preminula od kovida-19 i koja je zbog teškog stanja prevremeno porođena, nije zaražena virusom korona. 29.07.2020, Sputnik Srbija\n12:44 29.07.2020 (Osveženo: 12:59 29.07.2020)\n© Tanjug / DIMITRIJE NIKOLICKlinički centar Niš\nTek rođena beba, čija je majka najverovatnije preminula od kovida-19 i koja je zbog teškog stanja prevremeno porođena, nije zaražena virusom korona.\nBeba se nalazi u inkubatoru i na mehaničkoj ventilaciji, ali, kako je potvrđeno iz KC Niš, u stabilnom je stanju, objavile su „Novosti“.\nPodsetimo, Brankica Ivanović (34), koja je sa sumnjom na kovid bila na respiratoru u KC Niš, preminula je u ponedeljak uveče, nakon porođaja u sedmom mesecu trudnoće.\nBrankica je, inače, u KC Niš došla 3. jula, u šestom mesecu trudnoće, sa simptomima zaraze virusom korona, a od 18. jula nalazila se na respiratoru.\nPorođena je u ponedeljak oko 20 sati carskim rezom kako bi se spasao život bebe, nakon čega je izgubila bitku za život.\nZbog permanentnog pogoršanja njenog zdravstvenog stanja, konzilijum lekara odlučio je da ženu porodi, ali porodilja, koja je na svet donela dečaka, nažalost nije izdržala.\nPorodilja iz Vranja primljena je najpre na Infektivnu kliniku pre dvadesetak dana, odakle je poslata na Pulmologiju, na kiseoničnu potporu.\nIako je u prvi mah delovalo da će biti dobro, nakon sedam dana njeno stanje se pogoršalo, pa je priključena na respirator, na kojem je bila do ponedeljka, kada je odlučeno da je lekari porode carskim rezom.


HomePolitikaOd SAD još 20,3 miliona dolara za razvojno partnerstvo sa Srbijom\nVlada Sjedinjenih Američkih Država najavila je dodatnih 20,3 miliona dolara pomoći Vladi Republike Srbije, kao deo amandmana na postojeće sporazume o pomoći Srbiji, a ova sredstva biće iskorišćena za unapređenje konkurentnosti privrede, jačanje vladavine prava, unapređenje efikasnosti državne uprave, unapređenje medijskog okruženja i borbu protiv korupcije.\nAmerički ambasador Entoni Godfri prisustvovao je potpisivanju amandmana na postojeći sporazum između ministarke za evropske integracije Jadranke Joksimović i direktora Misije USAID-a u Srbiji Majka de la Rose.\nDanašnjim potpisima, takođe, obeležavamo deceniju direktne saradnje sa Vladom Srbije. Tokom ovih deset godina zajedno smo postigli mnogo u sprovođenju reformi koje su bitne za demokratski i ekonomski razvoj Srbije, kao i za dobrobit njenih građana, rekao je ambasador.\nOn je dodao da saradnja sa vladinim institucijama na rešavanju potreba firmi i građana kroz napore kao što su uvođenje e-uprave ili unapređenje efikasnosti i transparentnosti u pravosuđu – donosi opipljive koristi za sve.\nPomogli smo da se uklone brojne pravne i birokratske prepreke poslovanju, zbog čega je Srbija postala privlačnija domaćim i stranim investitorima. Takođe, pomogli smo srpskim firmama da se bolje povežu sa međunarodnim tržištem, što je udahnulo novi život privredi, istakao je Godfri.\nMinistarka za evropske integracije Jadranka Joksimović rekla je da je Srbija danas država koja vodi pristupne pregovore i koja je rešena da svoju razvojnu šansu i perspektivu u Evropskoj uniji realizuje na najbolji mogući način.\nU ostvarivanju ovog svog strateškog cilja, Republika Srbija će usmeriti sve raspoložive resurse na usvajanje i sprovođenje pravnih tekovina Evropske unije i na dostizanje standarda, koji će je učiniti ravnopravnim članom Evropske unije. Na tom putu, finansijska podrška i buduća saradnja sa Sjedinjenim Američkim Državama kao razvojnim partnerom, za Republiku Srbiju je od izuzetne važnosti, naglasila je Joksimović.


Sadržaj – COVID-19: Radnopravna pitanja i obaveze poslodavaca\nKorišćenje godišnjeg odmora u uslovima vanrednog stanja\nKorišćenje godišnjeg odmora u uslovima vanrednog stanja used COVID-19\nVlada Republike Srbije je objavila zaključak u vezi sa korišćenjem godišnjeg odmora u uslovima vanrednog stanja. Zakonom o radu je propisano da ako zaposleni koristi godišnji odmor u delovima – prvi deo koristi u trajanju od najmanje dve radne nedelje neprekidno u toku kalendarske godine, a ostatak najkasnije do 30. juna naredne godine.\nU zavisnosti od mogućnosti i vrste radnog angažovanja zaposlenih u uslovima vanrednog stanja, u Zaključku Vlade Republike Srbije su date dve preporuke i jedna obaveza u vezi sa korišćenjem godišnjeg odmora za zaposlene:\n1) Preporučuje se poslodavcima da zaposlenima koji imaju obavezu redovnog obavljanja radnih zadataka, omoguće korišćenje dela godišnjeg odmora za 2019. godinu, zaključno sa 31. decembrom 2020. godine.\n2) Zaposlenima kojima je omogućen rad na daljinu i rad od kuće, poslodavac je dužan da omogući korišćenje dela godišnjeg odmora za 2019. godinu zaključno sa 30. junom 2020. godine.\n3) Preporučuje se poslodavcima, koji u uslovima vanrednog stanja nisu u mogućnosti da organizuju proces rada, pri upućivanju zaposlenih na odsustvo sa rada, u skladu sa zakonom, prednost daju korišćenju godišnjih odmora zaposlenih.\nDana 16. marta 2020. godine usvojena je Uredba o organizovanju rada poslodavca za vreme vanrednog stanja („Uredba“) kojom su regulisane osnovne nedoumice poslodavaca u privatnom sektoru koje se odnose pre svega na način i organizaciju rada za vreme vanrednog stanja.\nU tom smislu Uredba predviđa sledeće osnovne novine:\nPoslodavac je dužan da omogući rad od kuće svim zaposlenima kod kojih je to moguće, a na način regulisan ugovorom o radu ili opštim aktom;\nUkoliko mogućnost rada od kuće nije regulisana ugovorom o radu ili opštim aktom poslodavci takav rad mogu uvesti donošenjem rešenja, pod uslovom da mu to organizacioni uslovi dozvoljavaju.\nRešenje o radu od kuće mora da sadrži radno vreme i način kontrolisanja rada zaposlenih.\nIstičemo da je shodno odredbama Uredbe regulisano da poslodavci moraju da vode evidenciju zaposlenih koji rade od kuće, kao i da obezbede ostale mere koje se odnose higijensku sigurnost objekata predviđene Zakonom o zaštiti stanovništva od zaraznih bolesti. To znači da za zaposlene i radno angažovane, koji su u neposrednom kontaktu sa strankama ili dele radni prostor sa više lica, potrebno je obezbediti dovoljne količine zaštitne opreme u skladu sa posebnim propisima.\nUredbom je predviđeno da poslodavci koji ne mogu organizovati rad od kuće zbog prirode svoje delatnosti moraju da usklade svoje poslovanje sa uslovima vanrednog stanja:\nDa ukoliko je to moguće i ukoliko ne iziskuje dodatna sredstva organizuju rad u smenama kako bi što manji broj zaposlenih i drugih radno-angažovanih lica obavljali posao istovremeno u jednoj prostoriji;\nOmogući održavanje svih poslovnih sastanaka elektronskim putem (video link, video poziv itd.);\nDa odloži službene puteve u zemlji i inostranstvu u skladu sa odlukom nadležnog organa o zabrani, odnosno privremenom ograničenju ulaska i kretanja.\nIstičemo da još uvek nisu posebno regulisana ostala otvorena pitanja kao što su:\nnačin naknade zarada zaposlenih koji su upućeni na odsustvo naredbom poslodavca a radi sprečavanja širenja zaraze, kao i\nnačin naknade zarade zaposlenima u izolaciji i samoizolaciji, kao i obolelih.\nU tom smislu za sada primenjuju se opšte odredbe Zakona o radu kao i Zakona o zdravstvenom osiguranju.


Seniorke Sloge herojski na "Heroj" - PressLider.rs\nSeniorke Sloge herojski na „Heroj“\n8. septembra 2018. Marina Trmčić\t0 Comments FK Sloga 036, fudbalerke, seniorke\nPoznato je da su, zbog kadrovskih problema, početkom prole sezone nakon samo jedne odigrane utakmice seniorke Sloge 036 su odustale od takmičenja. Kao i juniorke i one imaju velika očekivanja od predstojećeg nadmetanja, iako su u prvom kolu, pomalo neočekivano, poražene od solidne šabačke ekipe. Utisak će, kako se nadaju, popraviti u nedelju kada se sastaju sa timom Heroja iz Jajinaca sa početkom u 16 časova.\nTrener Darko Đukić kaže da njegova ekipa kondiciono nije najbolje spremna zbog neredovnog dolaženja pojedinih igračica na treninge.\n„Ipak u nedelju, bez obzira na pomenute okolnosti probaćemo da utakmicu rešimo u našu korist“, naglasio je on i dodao da su protivnice imale nekoliko pripremnih utamica. Đukić je ocenio da je ekipa Heroja veoma mlada gde će seniorke Sloge potražiti svoju šansu.\nIrena Đorđević navodi da je jednogodišnja pauza ostavila traga na pojedine fudbalerke koje su odigrale daleko ispod svog nivoa, uključujući i sebe.\n„Moramo da se trgnemo, podignemo nivo igre kako bismo, pre svega, u nedelju osvojile bodove. To se podrazumeva i za svaku narednu utakmicu“, istakla je napadačica Sloge i izrazila očekivanje da će svaki budući prvenstveni okršaj biti sve bolji i bolji.\n← Povećanje cena karata na gradskim i prigradskim linijama\nNova pravila: Ne može bilo ko ni da kupi stan, evo šta se gleda →


Stanovništvo Zapadne Evrope značajno raste zahvaljujući migraciji, dok istočna Evropa ima problema sa demografijom zbog odlaska građana, ukazuju naučnici Austrijske akademije nauka i bečkog Vitgenštajn centra.\nBečki naučnici analizirali su razvoj stanovništva u Evropi između 1990. i 2017. godine, uzimajući u obzir prirodni demografski razvoj i migracije.\nNa dva suprotstavljena „pola” nalaze su Irska sa rastom od 36 odsto, pre svega zahvaljujući prirodnom demografskom razvoju, i Bosna i Hercegovina sa najvećim smanjenjem stanovništva od 22 odsto, prozrokovan emigracijom, prenosi Tanjug.\nNa drugoj strani Bugarska, Letonija, Litvanija, Moldavija, BiH i Kosovo od 1990. beleže smanjenje stanovništva za više od 20 odsto.\nRast je beležen samo u Sloveniji i Slovačkoj sa po tri odsto.\nSmanjenje stanovništva u istočnoj Evropi je gotovo u svim zemljama prouzrokovan migracijom.\n„Migraciona kretanja su u međuvremenu postala glavni faktor koji stoji iza rasta ili smanjenja stanovništva u Evropi”, konstatuje demogaf OeAW Tomas Sobotka.\nUkazuje se da se fertilitet u istočnoj Evropi u skorijoj prošlosti sve manje razlikuje od zapadnoevrospkih zemalja, i da su sada migraciona kretanja ta koja dele kontinent na dva dela.\nStokholmski metro - najduža umetnička galerija na svetu


Danas nastavak suđenja Fuadu Kasumoviću i drugima u predmetu “Zenicatrans” - Direktno.ba\nHome » Danas nastavak suđenja Fuadu Kasumoviću i drugima u predmetu “Zenicatrans”\nDanas nastavak suđenja Fuadu Kasumoviću i drugima u predmetu “Zenicatrans”\nKantonalni sud u Zenici na svojoj web stranici je objavio da će u srijedu u 14 sati biti održano predraspravno ročište povodom afere Zenicatrans u kojoj su optuženi gradonačelnik Zenice Fuad Kasumović i drugi.\n– Dana 08.06.2022. godine, sa početkom u 14,00 sati, na Kantonalnom sudu u Zenici, zakazano je predraspravno ročište u krivičnom predmetu broj 04 0 K 012115 22 K, protiv optuženih Kasumović Fuada i dr., zbog krivičnog djela udruživanje radi činjenja krivičnih djela iz člana 340 stav 1. u vezi sa članom 54. i članom 55. KZ FBiH.\nSuđenje u predmetu Zenicatrans je počelo 18. maja kada su optuženi se izjasnili da nisu krivi.\nPodsjećamo, Kasumović i drugi uhapšeni su u operativnoj akciji SIPA-e početkom decembra prošle godine.\nPrema optužnici Kantonalnog tužilaštva, Kasumović i drugi terete se da su u predmetu Zenicatrans počinili krivična djela udruživanje, zloupotreba položaja ili ovlaštenja, uzrokovanje stečaja, falsifikovanje službenih dokumenata i nesavjestan rad u službi.\nTagsFuad Kasumović suđenje zenica zenicatrans


Novi uslovi za odlazak u penziju - Pirot Plus Online\n04. januar 2013. 10:27 Društvo Pirot Plus Online\nOd 1. januara, stupili su na snagu novi uslovi za odlazak u penziju. Branko Jakšić, direktor pirotske filijale Fonda za penzijsko i invalidsko osiguranje, kaže da su novi uslovi deo sveukupne refomre penzionog sistema koji je započet 2003. godine.\n-Sve se dešava postupno i primereno je našim socio - ekonomskim uslovima i okolnostima. Ove godine imamo povećanje starosne granice kod žena i ona se pomera na 53 godine i četiri meseca. Za žene se menja i uslov u pogledu dužine radnog staža, tako da će žene moći da računaju na punu penziju sa navršenih 35 godina i četiri meseca radnog staža. Očekujemo da se do 2021. godine zaokruži proces reformi i tada će žene ostvariti pravo na starosnu penziju sa navršenih 38 godina staža i 58 godina starosti ili ukoliko imaju 60 godina života – kaže Jakšić.\nJakšić kaže da će za muškarce biti povećana samo starosna granica.\n- Prema izmenama Zakona o penzijskom i invalidskom osiguranju, starosna granica za odlazak muškaraca u penziju podignuta je za četiri meseca, tako da je donja starosna granica 54 godine. Osnovni uslov za odlazak u penziju nije se menjao za muškarce je 65 godina života i 15 godina staž,a a za žene 60 godina života i 15 godina staža – kaže Jakšić\nOvim izmenama menjaju se i uslovi za porodičnu penziju tako što se starosna granica uvećava za šest mjeseci, pa će udovice morati da imaju najmanje 51 godinu, a udovci 56 godina da bi ostvarili to pravo.


Novosti: Zbog izbora Zvezdi “visi” UEFA licenca! - ЦЗБГ портал\nCrveno-beli do 15. oktobra moraju da plate ili refinansiraju 3,8 miliona evra kako bi na monitoringu nastavili proces za dobijanje licence uspešno…\nCRVENA zvezda je ozvaničila predsedničke izbore koji će se održati 11. oktobra ove godine. Zvaničnog kandidata još nema, ali u senci dobijanja naslednika Svetozara Mijailovića stoji bolna istina – Crvena zvezda do 15. oktobra mora da plati ili refinansira 3,8 miliona evra kako bi na monitoringu UEFA nastavila uspešno proces za dobijanje licence za narednu sezonu…\nGeneralni direktor u ostavci, Zvezdan Terzić, je posle Upravnog odbora na kome su članovi, ipak, prihvatili navijački ultimativni stav da izbori moraju da se održe 11. oktobra, jasno upozorio i navijače i javnost na moguće posledice:\n– Uveren sam da je Zvezda bila na dobrom putu, šampionskom, putu stabilizacije, sve do danas. Kao profesionalac mislim da ova odluka ne ide u prilog Zvezdi, jer je usred sezone kada je potrebno jedinstvo, a izbori će dovesti do destabilizacije kluba, naročito pošto 15. oktobra sledi novi monitoring UEFA. Ali, kao ljudi od reči imali smo obavezu da ispunimo obećanje i održimo izbore…\nNavijači su tačno znali kakav plan ima Crvena zvezda. Planirano je se deo obaveza (1,8 miliona evra) izmiri eskontovanjem (pokrivanjem kratkoročnog kredita poslovnom menicom) u banci ugovora Predraga Rajkovića sa Makabijem i “Telekomom”, a drugi deo reprogramira i kasnije isplati eskontovanjem ugovora sa “Gaspromom”. Raspisivanjem izbora i kredibilitet ove uprave, iako je najuspešnija u poslednjih 10 godina, se dovodi pod upitnik. Koja banka će ući u priču sa Zvezdom, kome će poverioci prolongirati dug? Niko neće da ulazi u milionski rizik, pa da umesto za tri meseca novac dobije na sudu za godinu ili dve.\nUEFA ne interesuje ko će biti predsednik Zvezde, već da klub izmiri svoje obaveze na vreme. Ukoliko novi predsednik u roku od 72 časa ne izmiri 3,8 miliona, Zvezda će ostati bez UEFA licence, a onda badava i 10 bodova viška i planovi o stvaranju tima, san o Ligi šampiona…\nZato su izbori 11. oktobra, kako reče trener Miodrag Božović “političke igrarije” i hir, a ne potreba, jer je “uprava napolje” grmelo “Marakanom” zbog slabih rezultata. Situacija se promenila za 180 stepeni, ali su izbori morali da budu zakazani uprkos tome što zbog njih UEFA licenca visi kao mač nad glavom.


Miodrag Kostić je suvlasnik i direktor kompanije Veza d.o.o., koja se bavi konsaltingom u oblasti poslovanja, IT marketinga i PR-a. Sertifikovani je CMC trener u oblasti menadžmenta, direktne i retail prodaje i razvoja elektronskog poslovanja.\nMiodrag je završio Mašinski fakultet u Beogradu, a poseduje još sertifikate Univerziteta Brighton u Velikoj Britaniji i European Movement International Training Academy u Belgiji. Njegovo bogato radno iskustvo odlikuje 20 godina poslovanja u Sjedinjenim Američkim Državama, gde je poslovao na liderskim pozicijama nekoliko kompanija, a onda osnovao kompaniju Web Consulting Honolulu, kojom je i rukovodio. Po povratku u Srbiju, ističe se na poziciji marketing direktora Verat.neta, tada vodećeg internet provajdera, da bi potom pokrenuo svoju agenciju za savetovanje.\nČlan je Udruženja poslovnih konsultanata Srbije. Objavio je preko 150 novinskih i internet članaka.\nSvoje stručno poznavanje menadžementa, unapređenja prodaje, preduzetništva i konsaltinga polaznicima BA Professional prenosi kroz nekoliko kurseva: Lična prodaja, Tehnike prodaje, Prodajni proces, Telefonska prodaja i Konsultativna prodaja.


Krasnići: Budžet Kosova za 2021. biće smanjen za najmanje 200 miliona evra - Kosovo Online\nKrasnići: Budžet Kosova za 2021. biće smanjen za najmanje 200 miliona evra\n18. Oktobar 2020. • 21:15\nPredlog budžeta za 2021. godinu, koji bi u kosovskoj skupštini trebao da se nađe do kraja ovog meseca, biće manji za najmanje 200 miliona evra, a obezbeđivanje dovoljnog broja glasova za njegovo usvajanje biće novi izazov za kosovsku vladu, prenosi Koha.\nZamenik kosovskog ministra finansija Agim Krasnići kaže da je važno da koalicioni partneri u vladi postignu konsenzus za odobravanje ovog nacrta zakona koji predviđa budžet od 2,4 milijarde evra za sledeću godinu.\n„Mi u Vladi nismo u mogućnosti da napravimo velike promene u budžetu da bismo ispunili zakonske obaveze i ta logika mora da se razume i u Skupštini. Ekonomija ne može proizvesti brojeve po svojoj volji. Ekonomija i deo prihoda zavise od nivoa ekonomskog razvoja i mi znamo u kakvom je stanju privatni sektor “, rekao je Krasnići.\nProjekcije budžeta za 2021. godinu ne predviđaju bilo kakvo drugo ekonomsko zatvaranje zbog pandemije Kovid-19 i procenjuju se da će doći do ekonomskog rasta od četiri procenta.\nIpak, Međunarodni monetarni fond u svom najnovijem izveštaju kaže da bi trebalo uzeti u obzir neizvestan razvoj pandemije i da bi budžet za 2021. godinu trebalo da sadrži opštu alokaciju rezervi za mere ublažavanja koje se mogu nametnuti u prvoj polovini sledeće godine, ako bude potrebe.\nNasuprot tome, Krasnići je rekao da predlog budžeta predviđa nastavak programa oporavka.\n„Deo sredstava od 30 miliona evra imaćemo za zdravstvene usluge, a ostatak ćemo, u zavisnosti od ekonomskih prilika i potreba, videti koje ćemo mere iz ekonomskog oporavka finansirati. To je fond od oko 150-160 miliona, koji će biti namenjen zdravstvenom programu “, izjavio je Krasnići.\nZbog pandemije koronavirusa ekonomski pad na Kosovu iznosi 6,5 procenata. U međuvremenu, Svetska banka je prognozirala pad ekonomije za 8,8 procenata, ali za sledeću godinu MMF predviđa povratak ekonomije od 4,5 do 6 procenata.\nbudžet Kosovo MMF Skupština Kosova nacrt\nKrasnići: Budžet za 2021. godinu 200 miliona evra niži\nZamenik ministra finansija Agim Krasnići očekuje da će budžet za narednu godinu biti 2,4 milijarde evra, odnosno 200 miliona evra manje u odnosu na 2020 godinu, prenosi Koha.\nAhmeti: Smanjenje budžeta opštinama ne škodi Prištini\nOpština Prizren još nije poslala nacrt budžeta za 2021. godinu\nU opštini Severna Mitrovica održana javna rasprava o usvajanju budžeta za narednu godinu


II CANSEE VEBINAR: Radni ručak sa dr Zoranom Ilićem - Cansee\n06. July 2020. Type: News\nVreme pandemije korona virusa će proći i ostaće nam nova normalnost. Kako smo se ponašali pre korone odredilo je kako smo se ponašali u toku epidemije, ali ne određuje nužno kako ćemo se ponašati u novoj realnosti.\nU petak, 3. jul, uspešno je održan drugi po redu CANSEE vebinar iz serijala kao sjajan besplatan online mini trening u formi Radnog Ručka na temu: Kako kroz krizu, a koji je vodio izuzetan ekspert za menadžerske i liderske veštine, doktor Zoran Ilić. Svojim znanjem i sposobnostima motivacionog govornika izdvojio se u veoma dinamičnom i nepredvidljivom preduzetničkom sektoru u periodu izazovnom za čitavu biznis zajednicu i za pojedinca.\nNa polučasovnom vebinaru imali smo priliku da naučimo nešto više liderstvu, stresu i načinima otpora u nesigurnim vemenima krize koja i dalje traje. Od nas zavisi u najvećoj meri da li ćemo nešto naučiti o sebi, kolegama i članovima porodice i o tome koliko smo rezilijentni, odnosno fleksibilni i otporni na stres. Ovaj webinar nam je pokazao kako promeniti navike i uspostaviti nove, koje vreme je najbolji period za zabrinutost, šta sa brigama i kako biti argumentovani optimista.\nBilo je reči i o tome kako se ponašati u situaciji kada postoji velika količina kontradiktornih informacija i integrisati privatni i poslovni život u novonastalim uslovima. Takođe i kako raditi od kuće i da li uspostaviti balans ili integraciju u komunikaciji sa najbližima jer je vebinar bio namenjen rukovodiocima na svim nivoima upravljanja i njihovim porodicama.\nIzuzetan predavač dr Zoran Ilić, psihoterapeut, trener, kouč i stručni konsultant u “mekim“ menadžerskim i liderskim veštinama je specijalizovan u radu u velikim kompanijama i ekspert za stres i traumatska iskustva. Vodi edukativne grupe kao i radionice iz primene akcionih metoda u korporativnom svetu kao senior advizer EBRD.\nPovratne reakcije učesnika su bile izuzetno pozitivne, kao i procena treninga kao veoma korisnog radi daljeg usavršavanja i rada na sebi u potrazi za odgovorom kako kroz krizu.\nDopunske informacije koje se odnose na olakšan ulazak privrednih...\nImajući u vidu aktivnosti koje, uz podršku Vlade RS, sprovodi Privredna komora Srbije, a...\nUlazak privrednika u RS tokom trajanja pandemije Covid 19\nU vezi sa Uputstvom ministra zdravlja Republike Srbije o načinu primene ograničenja ulas...\nUdeo rudarstva u BDP-u je 1,9%, a plan je da u naredene tri godine iznosi 3,5 do 4%, rekla...


RTCG - Radio Televizija Crne Gore - Nacionalni javni servis :: Društvo :: Televizija, Radio i Portal uradili dobar posao\n15. 05. 2020. 15:42 >> 22:10 5\nSavjet Radio Televizije Crne Gore zaključio je da su Radio, Televizija i Portal Javnog servisa uradili kvalitetan posao za vrijeme pandemije virusa korona i da je funkcionisanje sva tri segmenta bilo adekvatno. Date su i određene preporuke koje se tiču poboljšanja rada i programa.\nSavjet RTCG je 13. maja održao šestu redovnu sjednicu koja je zbog situacije COVID 19 i preporuka NKT bila zatvorena za medije.\nPored svih članova Savjeta sjednici je prisustvovao i menadžmet.\nSve tri poslovne jedinice su podnijele kako pisani tako i usmeni izvještaj o realizovanim aktivnostima tokom i povodom situacije uzrokovane COVID19.\n“ Članovi Savjeta izrazili su zadovoljstvo što su mjere preduzete od menadžmenta, koje su bile u skladu sa opštim mjerama NKT, sačuvale zdravlje zaposlenih i gostiju”, kazali su iz Savjeta.\nDominantno mišljenje je bilo da je Radio Crne Gore uradio kvalitetan posao.\n“Kada je riječ o MMC stav je da je, takođe, funkcionisao na dobar i adekvatan način. Primarna zamjerka se odnosila na neadekvatan sistem pretrage na samom portalu kao i nedostatak detaljnijih aktivnosti i informacija u vezi sa ekonomskim mjerama i načinom ostvarivanja prava po tom osnovu”, navodi se u saopštenju.\nStav je bio i da je TVCG odlično funkcionisala i da je ponudila adekvatne programske sadržaje.\n“U prvom redu se misli na programski sadržaj „Živimo kulturu“ čime se pokazalo da TVCG može i mora promovisati kulturne sadržaje. Dodatno, pozitivno je naglašen angažman u okviru projekta „Uči doma“ kao i pomoć obrazovnom sistemu u realizaciji istog kako emitovanje sadržaja tako i podrškom u snimanju od gotovo 14 sati dnevno”, navodi se u saopštenju.\nJutarnji program je, kako je saopšteno, ocijenjen pozitivno.\n“Dodatno, akcentovan je značaj i uspjeh emisije „Korona, ostani doma“ kao projekat od izuzetnog značaja i sa izuzetnim rezultatima. Određene zamjerke na emisiju koje je dijelom imao i Savjet su korigovane i emisija je bila adekvatna za javnost za značajnim brojem renomiranih i aktuelnih gostiju. Posmatrana emisija je u 50 emitovanja imala čak 250 gostiju”, ocijenjeno je na sjednici.\nTakođe je konstatovano da je i Sportska redakcija dala svoj doprinos i trudila se da u ovim otežanim uslovim rada priredi gledaocima dobar i zanimljiv program, a nije izostala ni podrška njihovom humanom gestu dobrovoljnog davanja krvi u ovim kriznim trenucima.\n“Savjet je izrazio zadovoljstvo podacima o rastu gledanosti RTCG i to prije svega Prvog programa. Navedeno pokazuje da RTCG ima kadrovskog, tehničkog i drugog potencijala da kreira zanimljive i gledane emisije i programske sadržaje”, navodi se u saopštenju.\n“Dodatno, navedeno ukazuje i da interpretacije u određenim izvještajima kada je riječ o izvještavanju tokom COVID19 situacije nisu adekvatne. Ipak, bez analize metodologije i bilo kakve ocjene izvještaja, smatra se da je trebalo pozvati predstavnike autora da detaljno predstave argumente i osnov takvih zaključaka”, dodaje se u saopštenju Savjeta.\nSavjet je pohvalnim ocijenio i besplatnu distribuciju signala sa konferencija NKT i Instituta za javno zdravlje svim crnogorskim televizijama sa nacionalnom frekvencijom.\n“ Ipak, konstatovano je i da ni jedna od navedenih televizija nije naznačila čiji je signal preuzela iako bi to trebalo da je obavezno”, navodi se u saopštenju sa sjednice.\nSavjet je raspravljao i izjašnjavao se u vezi sa zapisnicima Komisije za predstavke i prigovore slušalaca i gledalaca shodno prigovorima GP Nova ljevica, Nove srpske demokratije i Centra za građansko obrazovanje.\n“Naglašeno je da uredništvo mora imati senzibilitet prema različitim društvenim akterima iako nemaju obavezu da objavljuju svako saopštenje jer bi to moglo negativno uticati na nezavisnost uredništva. Posebno je naglašeno da odgovori uredništva moraju biti obuhvatniji, precizniji i sa više analize u odgovorima na zahtjeve Komisije povodom prigovora slušalaca i gledalaca”, navodi se u saopštenju.\nZbog pjesme Tompsona, niko nije kažnjen, pokrenut disciplinski\nSavjet se interesovao i za propust u emitovanju pjesme Marka Perkovića Tompsona kao i “identifikovanu odgovornost i kazne koje su objavljene u medijima”.\n“Iz odgovora generalnog direktora je zaključeno da zaposleni nisu kažnjeni kako je objavljeno u medijima već da je tek pokrenut disciplinski postupak u okviru kojeg će se utvrditi odgovornost za propust”, navodi se u saopštenju.\nKonstatovano je i da je ranije dolazilo do emitovanja neadekvatnih muzičkih numera i gostiju sa aspekta estetike koju Javni servis mora promovisati i to posebno u emisiji "Dnevna soba“.\nPodaci o rastu gledanosti ohrabruju\nSavjet je na stavu da podaci o rastu gledanosti ohrabruju i da predstavljaju indikator smjera daljeg rada.\n“Dodatno, smatra da RTCG mora dokazati da je otvorena za sve društvene aktere uz objektivno i precizno informisanje javnosti”, saopšteno je na sjednici.\nOd menadžmenta je dobijena informacija da određeni akteri društveno-političkog života ne odgovaraju pozitivno na pozive uredništva.\n“Prema informacijama dobijenim od uredništva TVCG ambasador Orav, na primjer, pet puta nije prihvatio ili nije odgovorio na poziv za gostovanje. Članovima Savjeta je bilo apsolutno sporno zbog čega u vezi sa tim TVCG nije obavijestila javnost. Navedeni kao i drugi primjeri su naročito važni jer ukazuju na RTCG nije zatvoren medij”, navodi se u saopštenju.\nShodno navedenom, Savjet je tražio dostavljanje informacija o učešću predstavnika nevladinog sektora, političkih partija, marginalizovanih grupa i ambasada i diplomatskih predstavnika uključujući i spisak odbijenih i poziva na koje nije odgovoreno.\nPrethodno i zbog upitnosti kvanitativne zastupljenosti gostiju iz opozicije, civilnog sektora i ranjivih grupa.\nEmisija Zumiranje posebna i konkurentna\nRazmatrana je inicijativa za izmjenom plana programa TVCG koja se odnosila na: proširenje opisa emisije „Zumiranje“ i uvođenje drugog sezone serije „Nesalomljivi“.\n“Prva izmjena nije dobila potrebnu većinu za usvajanje jer je navedena emisija odlično pozicionirana i opisana i shodno tome, posebna i konkurentna. Druga izmjena zahtijeva dodatna pojašnjenja uredništva i članovi Savjeta će se o tome izjasniti odmah nakon dobijanja i to elektronskim putem kako i omogućava Poslovnik”, navodi se u saopštenju Savjeta.\nEmisije „Preko veze“ i „Ko to tamo pjeva?“ nije trebalo emitovati\nSavjet smatra da emitovanje emisija „Preko veze“ i „Ko to tamo pjeva?“ nije u skladu sa programskim planom i da se nijedna nije trebala emitovati.\n“Shodno tome, zatraženo je od generalnog direktora da se utvrdi odgovornost za navedeni propust jer je došlo do kršenje procedure. Dodatno, da se za eventualno buduće emitovanje ovih emisija zatraži dopuna PPP. Generalni direktor je izrazio saglasnost sa stavom Savjeta”, navodi se u saopštenju.\nSavjet je zahtijevao informaciju o planiranoj dinamici rada na objavi javnih konkursa za koprodukciju i nezavisnu produkciju imajući u vidu i ranije opredijeljena sredstva i važnost RTCG za podršku kulturno-umjetničkoj sceni i produkciji.\n“Prema dobijenim informacijama smatra se da nema prepreka za realizaciju navedenih konkursa i da će Služba za pravne i opšte poslove kao i Glavni producent RTCG dobiti zaduženja za realizaciju istih”, zaključeno je na sjednici Savjeta.\nHitno procesuirati napadača na urednicu Parlamentarnog kanala\nOd sjutra konkurs za generalnog direktora RTCG\n17. 06. 2021. 1\nVeselin Drljević predsjednik Savjeta RTCG\n17. 06. 2021. 4\nUtvrđeno trajanje mandata članovima Savjeta RTCG\n16. 06. 2021. 14


Fijat će u Kragujevcu proizvoditi električni automobil | SWOT\nFijat će u Kragujevcu proizvoditi električni automobil\nBEOGRAD – U kragujevačkoj fabrici, kompanija “Fijat” počeće proizvodnju novog električnog automobila.\nTo je epilog sastanka predsjednika Srbije Aleksandra Vučića i izvršnog direktora kompanije Stelantis Karlosa Tavareša, koji je rekao da bi proizvodnja električnih vozila mogla da počne sredinom 2024. godine.\nNakon sastanka, potpisan je i Ugovor o dodjeli podsticaja između Ministarstva privrede i Fijat Krajsler automobili Srbija, koji su parafirali ministarka privrede Anđelka Atanasković i izvršna direktorka FCA Srbija i direktorka globalne korporativne kancelarije kompanije Stelantis Silvija Berneti.\nPotpisivanju ugovora prisustvovali su Vučić i Tavareš.\nVučić je na sastanku sa Tavarešom rekao da će potpisivanjem ugovora Srbija imati ključnu ulogu u realizaciji strateškog plana ””Dare Forward 2030”” kompanije Stelantis – jednog od vodećih svetskih proizvođača automobila.\n””Odluka ovog giganta u automobilskoj industriji da modernizuje i unapredi postojeći proizvodni pogon u Kragujevcu pruža nam mogućnost da postanemo vodeći proizvođač električnih automobila i na taj način umnogome promenimo sliku Srbije””, rekao je Vučić.\nTavareš je kazao da će Stelantis u kragujevačkoj fabrici instalirati novu platformu za električna vozila za proizvodnju kompaktnih vozila, koja bi otpočela sredinom 2024. godine.\nTo će, kako je rekao, pomoći kompaniji u nameri da dostigne stopostotnu prodaju miksa putničkih električnih vozila u Evropi do kraja ove decenije, kao i nultu emisiju štetnih gasova do 2038.godine.\nIstakao je da ta najava potvrđuje da će Srbija i njena fabrika u Kragujevcu (u kojoj Srbija ima vlasncicki udeo od 33 odsto), igrati ključnu ulogu u strateškom planu ””Dare Forward 2030”” kompanije Stelantis.\n””Ova nova platforma namenjena za električna vozila odgovaraće savršeno proizvodima iz A,B i C kategorije i unaprediće efikasna i čista rešenja za gradsku mobilnost naših brendova””, rekao je Tavareš.\nIstakao je da će sa zainteresovanim stranama iz Srbije građanima ponuditi slobodu kretanja i borbu protiv globalnog zagrevanja putem čistih, bezbjednih i pristupačnih rješenja.\n””Ovo zahteva pristup od 360 stepeni, od cene energije do podsticaja koji podržavaju zaokret tržišta ka električnim vozilma, a kombinacija tih aktivnosti će staviti Srbiju i Evropu u čvrstu poziciju u pogledu energetske tranzicije ka pristupačnoj i održivoj mobilnosti””, naveo je Tavareš.


Promocija filma „O knjazu i gradu“ u Udruženju Kragujevčana u Beogradu - iKragujevac\nsubota, 16 februar 2019 15:50\nPovodom Sretenja, u Beogradu je održana promocija dokumentarnog filma „O knjazu i gradu – Kragujevac prestonica Srbije 1818-1841“ novinara Dejana Đusića. Program je organizovan uoči Dana državnosti u Udruženju Kragujevčana u Beogradu. Pre projekcije filma, o Sretenjskom ustavu i značaju Kragujevca kao prve prestonice u istoriji moderne Srbije govorili su istoričari dr Radomir J. Popović i dr Aleksandra Vuletić, naučni savetnici Istorijskog instituta SANU i Nenad Karamijalković, etnolog u Spomen parku „Kragujevački oktobar“.\n„Kao istoričar koji se bavi istorijom Srbije i srpskog naroda u 19.veku, a naročito u njegovoj prvoj polovini pozvan sam i sa velikim zadovoljstvom i radošću sam prihvatio da učestvujem u realizaciji ovog dokumentarnog filma o Kragujevcu i, pošto sam se u svom dosadašnjem naučnom radu bavio temama vezanim za Šumadiju i Kragujevac, izuzetno mi je drago da mogu da kažem nešto o tome“, rekao je istoričar dr Radomir J. Popović.\nDodao je da je film „O knjazu i gradu“ presek perioda u kojem je Kragujevac bio prestonica Srbije i istakao da to nije lokalna, već tema od značaja za nacionalnu istoriju.\n„Pre svega smo, istakli činjenicu da je Kragujevac bio centar Srbije u trenutku kada je ona sticala svoju državnost. Zapravo, Kragujevac je bio mesto odakle je knez Miloš usmerio svoje diplomatke radnje na sticanje autonomije. Iz Kragujevca su slate razne diplomatske misije prema Carigradu i konačno, 1830.godine hatišerifom, Srbija je postala autonomna kneževina u okviru Osmanskog carstva, a sa druge strane, veoma zanimljiva činjenica vezana za Kragujevac je ta da je Kragujevac postao mesto demokratskih napora srpskog naroda ka uređenju države.\nU Kragujevcu je održana znamenita Sretenjska skupština, proglašen je Sretenjski ustav 1835. godine i to je veoma važno za unutrašnju političku istoriju Srbije. Pošto je Kragujevac prestonica kneževine Srbije, svaka priča i svaka tema koja se dotiče prestoničkog života Kragujevca je zapravo i priča o istoriji Srbije tog vremena“, objasnio je dr Popović.\nUdruženje Kragujevčana u Beogradu ugostilo je ovaj dokumentarni film kako bi članovi i prijatelji obeležili jedan važan praznik kao što je Sretenje.\n„Udruženje Kragujevčana u Beogradu i postoji već preko 20 godina zato da bi negovalo uspomene i sećanja na ljude, događaje, značajne manifestacije, dostignuća u duhovnom životu Kragujevca i da sve to prezentiramo u Beogradu. Ovo je večeras pretpraznično veče. Sutra je veliki praznik, Sretenje, Dandržavnosti i naravno, sa najvećim ponosom kažemo da je to krenulo i poteklo iz Kragujevca..\nZato smo večeras domaćini gospodinu Đusiću i njegovom filmu „O knjazu i gradu“, koji će biti povod da se setimo dvestagodišnje istorije Kragujevca i onog vremena u kojem je nastao Sretenjski ustav, jedan od najdemokratskijih u Evropi. Zato smo mi večeras tu i ponosni smo da u našu misiju sećanja iz Kragujevca možemo da uvrstimo i ovo. Ovo je naš prilog velikoj proslavi u kojoj učestvuju građani Kragujevca kroz čitav niz programa.“, rekao jeZoran Matović, predsednik Udruženja Kragujevčana u Beogradu.


Novogradnja Beograd, Voždovac - Jove Ilića 51 - Novogradnja Beograd Prodaja | City Expert Nekretnine\nNADOMAK CENTRA GRADA\nNova zgrada u Ulici Jove Ilića, Beograd\nNovogradnja » Novogradnja Beograd » Novogradnja Voždovac » Jove Ilića 51\nNovogradnja Voždovac - Stambeni objekat u Jove Ilića 51 - Beograd\nMesto na kojem se spajaju elegancija i sofisticiranost\nZa viziju ovog projekta zaslužan je investitor koji ima bogato iskustvo u projektovanju i izgradnji stambeno-poslovnih objekata na inostranom tržištu. Oni počinju da grade na domaćem terenu i ovoga puta podižu luksuzan kompleks u Ulici Jove Ilića, koji će budućim stanarima pružiti mir i udobnost u stanovima vrhunskog kvaliteta. Nova, moderna i kvalitetna stambena zgrada na Voždovcu, delu grada poznatijem kao Voždovačko Dedinje, može postati mesto na kojem ćete pronaći svoj novi dom.\nPotpuno nova vizija življenja\nOvaj luksuzni stambeni objekat poseduje stanove kvadrature od 46.88 m² do 219.82 m², koji po svojoj strukturi mogu biti dvosobni, trosobni, četvorosobni, petosobni i šestosobni. Takođe, predviđeno je da zgrada u svom sastavu ima i poslovne prostore. Zgrada poseduje interfon, lift i rampu za nesmetano kretanje osoba sa fizičkim smetnjama. Grejanje se vrši pomoću principa toplotnih pumpi.\nDatum završetka radova: Jun 2023. godine\n48 parking mesta\nCena garažnog mesta: na upit\nVrhunski kvalitet za potpun ugođaj stanovanja\nPri izgradnji investitor koristi materijale i proizvode isključivo vrhunskih proizvođača i na taj način obezbeđuje kvalitet svojih objekata. Takođe, pažljivo su odabrane i sve komponente namenjene unutrašnjem opremanju, kako bi se budući stanari osećali ugodno u svom novom domu.\nAlu i drvena stolarija\nParket od troslojnog hrasta I klase\nGeberit WC šolja i ugradni monoblok\nVisina plafona 2,75 m\nNadomak Autokomande i centra grada\nOvaj objekat je izuzetno dobro povezan sa centrom grada i nalazi se na samo 1 km od Autokomande. U regularnim uslovima saobraćaja, svi delovi grada su vam dostupni na svega 10 do 15 minuta automobilom. Povezanost sa javnim prevozom je takođe odlična, jer ovde saobraćaju brojne linije tramvaja i autobusa. Blizina objekata:\nVrtić “Petar Pan” 1 km\nOsnovna škola “Karađorđe” 300 m\nDvanaesta gimnazija 150 m\nFakultet političkih nauka 1,1 km\nFakultet organizacionih nauka 1,1 km\nVoždovačka pijaca 200 m\nStadion FK “Crvena zvezda” 400 m\nProdavnice, marketi, kafei, restorani 100 m